Kina odobrila spajanje dva državna hemijska giganta\nTanjug 2. aprila 2021. 15:08\nPEKING – Kina je odobrila spajanje dve državne hemijske kompanije, Sinohema (Sinoćem) i KemČajna grupe (ĆemĆina), saopštila je komisija Džavnog saveta za nadzor i upravljanje imovinom (SASAC).\nPoslovne grupe Sinohem i KemČajna dobile su odobrenje za sprovođenje zajedničkog restrukturiranja, nakon kojeg bi postale podružnice novog holdinga u potpunom vlasništvu SASAC-a, navodi se u saopštenju Sinohema, prenosi agencija Sinhua.\nIz Sinohema dodaju da će ova reorganizacija bolje integrisati resurse, stvoriti univerzalno hemijsko preduzeće svetske klase i unaprediti razvoj kineske hemijske industrije.\nNakon reorganizacije, nova kompanija će se baviti širokim spektrom delatnosti, počev od prirodnih nauka i izučavanja materijala, preko osnovne hemijske industrijske proizvodnje do proizvodnje automobilskih guma.\nSinohem, sa sedištem u Pekingu, osnovan je 1950. i jedno je od vodećih preduzeća u naftnoj i hemijskoj industriji u zemlji, koje proizvodi poljoprivredne sirovine (seme, agrohemikalije i đubriva), bavi se pružanjem usluga agrosektoru, a aktivno je i u sektoru nebankarskih finansijskih usluga.\nGrupa KemČajna, takođe sa sedšitem u Pekingu, najveća ja kineska hemijska kompanija, koja ima proizvodne i baze za istraživanje i razvoj u 150 zemalja i regiona širom sveta, navodi Sinhua.


Nemačka i Kina ne manipulišu valutama › Made-in-Germany.rs\nNemačka i Kina ne manipulišu valutama\nMinistarstvo finansija Sjedinjenih Američkih Država je poručilo u svom saopštenju da Kina i Nemačka ne manipulišu vrednošću sopstvenih valuta kako bi stekle nezakonitu trgovinsku prednost, ali da moraju učiniti više kako bi smanjile svoj veliki suficit u trgovini sa SAD.\nVlasti SAD su, pri tom, pozvale Kinu da omogući rast juana i da dodatno otvori svoju trgovinu, prenosi agencija „Frans pres“.\n„Kina trenutno ima izuzetno veliki bilateralni trgovinski suficit sa SAD, što ukazuje na potrebu za dodatnim otvaranjem kineske ekonomije za američku robu i usluge“, kao i na potrebu za bržim reformama namenjenim podsticanju potrošnje domaćinstava, navodi se u izveštaju Ministarstva o valutnoj politici.\nIpak, SAD nisu označile Kinu kao manipulatora valutom, uprkos upornim obećanjima američkog predsednika Donalda Trampa tokom predizborne kampanje da će to uraditi čim preuzme dužnost.\nUmesto ovog obećanja, Trampova administracija je u svom prvom izveštaju o valutnoj politici označila Kinu i pet drugih država kao one čije politike valutnog kursa treba pratiti, prenosi agencija „Asošiejted pres“.\nOvih šest država, Kina, Japan, Nemačka, Južna Koreja, Tajvan i Švajcarska, naznačene su i u prethodnom izveštaju SAD o kursu valuta, koji je u oktobru predstavila administracija bivšeg predsednika Baraka Obame.\nKina je najveći trgovinski partner Nemačke\nKinesko-Nemačka berza za trgovanje u juanima\nBerlin se zalaže za unapređenje slobodne trgovine\nNemačka podiže starosnu granicu za penziju?\nNemačka i Kina prave zajedničku berzu\nOd MiG na 16/04/2017 / AKTUELNO / Ostavite komentar\nNemačke firme ponovo traže naše dobavljače


Cena goriva ide u nebo: Barel u svetu nezadrživo raste, brinu i prognoze za jul, a sve to je i poruka za Srbiju | PRIJEPOLJE INFO\nNaslovna DRUŠTVO Cena goriva ide u nebo: Barel u svetu nezadrživo raste, brinu i...\nCena goriva ide u nebo: Barel u svetu nezadrživo raste, brinu i prognoze za jul, a sve to je i poruka za Srbiju\nJuče je severnomorska nafta Brent porasla za 1,30 dolara ili 2,3 odsto, na 57,65 dolara za barel, treći dan zaredom. Američka „laka“ nafta WTI poskupela je za 1,25 dolara, takođe za 2,3 procenta, na 54,80 dolara po barelu. Stručnjaci predviđaju da će cena Brenta dostići 63 dolara do druge polovine ove godine i nastaviti rast do 65 dolara do prvog kvartala 2022. Takođe, Goldman Saks procenjuje da će severnomorska nafta već do jula ove godine stići do cene od 65 dolara za barel, što bi praktično bio skok od skoro 20 odsto.\nPored toga, na srpskom tržištu se očekuje i povećanje akciza na gorivo, pošto je Udruženje naftnih kompanija Srbije 12. januara saopštilo da bi akcize na derivate nafte mogle uskoro da budu uvećane za 1,3 odsto, jer su toliko zvanično porasle i cene u 2020. godini.\nSve ovo dovoljan je razlog za brigu srpskih vozača, koji očekuju da će u narednom periodu cene goriva u našoj zemlji ići naviše, u skladu sa skokom glavnih faktora koji utiču na formiranje cenovnika. Neizvesno je koliko bi to poskupljenje moglo da bude, ali dosadašnje iskustvo pokazuje da bi trebalo očekivati da litar bude skuplji bar za nekoliko dinara.\nAko cene nafte na svetskom tržištu u međuvremenu dostignu procenjene sume, to znači da bi gorivo moglo da bude još skuplje najesen, od septembra, kada se te cifre budu prelile na naše tržište.\nAkcize i svetsko tržište\nA litar bezolovnog benzina na srpskim pumpama danas se kreće oko 138 dinara, dok litar evrodizela košta oko 147 dinara. Ako dođe do uvećanja akciza za 0,7 do 0,9 dinara po litru, kako glasi računica Udruženja naftnih kompanija Srbije (UNKS), uz veći izdatak i za PDV, cena goriva bi samo po ovom osnovu mogla da poraste za oko jedan dinar po litru.\nS druge strane, procene su da bi se i rast cene barela na svetskom tržištu vrlo brzo mogao preliti na cene u Srbiji. Preciznu računicu nije moguće izvesti, ali je poznato da se prelivanje dešava u roku od dva do tri meseca.\nIskustva pokazuju i da značajniji rast cene goriva na svetskom tržištu donosi i rast u Srbiji od bar nekoliko dinara.\nKada će početi primena novih akciza još uvek je neizvesno, jer nove akcize objavljuje vlada, kao i datum njihove primene. Na primer, prošle godine je primena novih akciza zbog pandemije odložena za 1. jul, ali su zato 2019. godine nove akcize objavljene krajem januara, a počele su da se primenjuju od 1. februara.\nNebojša Atanacković, suvlasnik jedne naftne kompanije, ističe da finalna cena goriva na pumpama dosta zavisi od cene sirove nafte, koja prilično oscilira.\n„O nekoj dugoročnoj prognozi kretanja cena treba razmišljati tek kada prođe pandemija i kada se stabilizuje i privreda i saobraćaj, kada se život koliko-toliko vrati u normalu“, ocenjuje naš sagovornik.\nPrethodni tekstZamena vozačke dozvole preko portala eUprave\nSledeći tekstSNS i SPP potpisali sporazum – normalizacija odnosa Srba i Bošnjaka i politika pomirenja


SERDA: ČIP sistemi učesnici Programa edukacije o alatima i potrebnim vještinama za EU projekte\nOd 17. do 21.12.2018. godine u SERDA-i je održan Program 1 edukacije o alatima i potrebnim vještinama za uspješno pisanje, apliciranje i upravljanje EU projektima za privredna društva.\nNa ovaj način je finalizirana prva faza projekta pod nazivom “Podrška malim i srednjim preduzećima sa područja Kantona Sarajevo u svrhu jačanja ljudskih kapaciteta za uspješno pisanje, apliciranje i upravljanje EU projektima“, koji realiziraju Ministarstvo za obrazovanje, nauku i mlade Kantona Sarajevo i Sarajevska regionalna razvojna agencija SERDA.\nProgram je namijenjen za 70 malih i srednjih preduzeća sa područja Kantona Sarajevo koji planiraju dodatno obučiti svoje uposlenike radi sticanja novih vještina i znanja u svrhu održavanja postojeće, kao i povećanja zaposlenosti, čiji bi po jedan predstavnik prošao Program 1 i Program 2 edukacije o alatima i potrebnim vještinama za uspješno pisanje, apliciranje i upravljanje EU projektima, među kompanijama učesnicama je i kompanija ČIP sistemi d.o.o. Sarajevo, koju na programu predstavlja Emina Papić.\nKako je istakla Emina prvi program je podijeljen u nekoliko segmenata koji predstavljaju razumjevanje Evropske unije, programe finansijske podrške i fondove EU, izradu projektnih prijedloga prema PCM-u, te popuna aplikacije na EU fondove.\nDruga faza projekta, koja bi trebalo da se održi u narednoj godini, podrazumijeva da svi polaznici iz malih i srednjih preduzeća sa područja Kantona Sarajevo, koji su prošli Program 1 edukacije (edukacija za uspješno pisanje projekata), prođu i Program 2 edukacije koji se odnosi na uspješnu implementaciju EU projekata. Na taj način bi se u potpunosti ojačali kapaciteti uposlenika kompanija sa područja Kantona Sarajevo za apsorpciju sredstava iz fondova Evropske unije koji su na raspolaganju Bosni i Hercegovini.


Fon der Lajen: Potreban reciprocitet u izvozu vakcina\nTanjug 19. marta 2021. 10:18\nBRISEL – Predsednica Evropske komisije (EK) Ursula fon der Lajen pozvala je na veću otvorenost i reciprocitet u izvozu vakcina protiv Kovid 19, prenosi Rojters\nAgencija navodi da je predsednica EK za italijanski dnevni list „La Republika“ govorila o aktuelnim nesuglasicama EU sa Britanijom i SAD oko isporuka vakcina.\n„Tražimo veću otvorenost, jer je Evropa među regionima u svetu koji najviše izvozi vakcine, ali je potreban reciprocitet,“ rekla je fon der Lajen, a preneo Rojters.\nAgencija navodi da je ona potvrdila da je EU u kontaktu sa Britanijom oko izvoza vakcina, ali je odbila da navede detalje svojih razgovora sa premijerom Borisom Džonsonom, kao i da je najavila da će se o pitanjima reciprociteta i potrebnih mehanizama razgovarati i sa drugim evropskim zemljama na sastanku sledećeg četvrtka.\nPredsednica EK je takođe rekla da je uverena da će evropski cilj da vakciniše 70 odsto odrasle populacije do kraja leta biti postignut uprkos nedavnim suspenzijama i kašnjenjima vakcine AstraZeneka.\nFon der Lajen je dodala i da je ruska vakcina Sputnjik V na razmatranju i da još nema podataka o proizvodnim kapacitetima za tu vakcinu, što je materijal neophodan za odobrenje Evropske agencije za lekove, navodi agencija.


Neplanirani profiteri pandemije - Biznis i Finansije\nHome\tVestiEkonomija\tNeplanirani profiteri pandemije\nDok se psiholozi upinju da objasne šta je to u ljudskom biću što ga tako fatalno privlači toalet papiru tokom velikih kriza, kanadski startap koji je 2015. tvrdio da će njihov izum eliminisati toalet papir sa tržišta u narednih pet godina, pokazao se kao lažni prorok ali i kao neplanirani profiter pandemije korona virusa.\nProdaja njihovog proizvoda koji ima istu funkciju kao bide ali se jednostavno kači na WC šolju, tokom poslednjih sedam dana je uvećana čak deset puta, odnosno u proseku se proda po jedan proizvod na svaka dva minuta!\n„Za pet godina nećemo koristiti toalet papir“. To je tvrdila Kanađanka Miki Agravol kada je još 2015. godine promovisala svoju inovaciju „koja će fundamentalno promeniti naše navike u toaletu“. Reč je o spravi koja ima istu funkciju kao bide, a prema rečima izumiteljke instalira se na WC šolju sa strane za desetak minuta i bez pomoći vodinstalatera.\nSprava se napaja vodom preko jedne cevi i na sebi ima kontrolne dugmiće pomoću kojih može da se odredi jačina mlaza. Proizovdi se u dve verzije: jeftinijoj koja košta 54 dolara, i skupljoj koja se prodaje za 74 dolara, a razlika je u finoći podešavanja mlaza i temperature vode.\nEkološka borba u toaletu\nProizvod je nazvan „tuši“ („Tushy“), a istoimena statap kompanija je u potrazi za investitorima i tržištem isticala da je njena inovacija namenjena pre svega podizanju ekološke svesti i delotvornijoj borbi protiv klimatskih promena. U prilog tome, inovatorka iz Kanade je navodila podatke da svaki čovek u proseku potroši 23 kilograma toalet papira godišnje, što znači da se za njegovu proizvodnju svake godine uništi 27.000 stabala i utroši čak 140 litara vode po proizvedenoj rolni papira.\nNasuprot tome, „tuši“ troši samo pola litre po upotrebi, a dodatno štiti od raznih infekcija i sprečava nastanak hemoroida.\nOva kompanija je do kraja prošle godine uspela da prikupi ukupno oko 2,6 miliona dolara ulaganja, a onda se desio preokret.\nToalet papir je od februara ove godine zaista počeo da nestaje frenetičnom brzinom, ali ne iz upotrebe već sa trgovinskih polica. Umesto ekološkog osvešćivanja, usledila je panika izazvana pandemijom virusa korona, a tolika pomama baš za toalet papirom postala je misterija kojom se sada bave maltene svi.\nProdaja uvećena deset puta za samo sedam dana\nI dok stručnjaci raspravljaju šta je to u ljudskom biću što ga tako fatalno privlači toalet papiru tokom velikih kriza, ispostavilo se da dobitnici pandemije nisu samo proizvođači ovog artikla bez koga se ne može, već i oni koji tvrde da se bez njega može i da ga treba potpuno izbaciti sa tržišta.\nTako je staratap „Tuši“ u poslednjih nedelju dana uvećao prodaju čak za deset puta, odnosno u proseku se proda po jedan proizvod na svaka dva minuta! U kompaniji nisu hteli da govore o ostvarenim prihodima, ali su iskoristili interesovanje medija da poruče „kako bi ovo mogla biti prelomna tačka da tržište, pre svega američko, prihvati bide“.\nOvaj startap je u međeuvremenu razvio i treću verziju svog izuma, „putničku“, koja se može poneti na put i lako instalirati u hotelima, hostelima i drugim turističkim objektima. Zanimljivo je da se čak i ona prodaje „kao alva“, iako maltene milijarda ljudi prisilno sedi u svojim domovima zbog pandemije, a putuje samo ko mora i verovatno mi nije do bidea.\nUverenja su uverenja, a tržište je tržište\nZanimljivo je i to kako se ovaj „zeleni“ startap prilagodio novonastaloj situaciji. Čim je počela pomama za toalet papirom, a ubrzo i nestašice, „Tuši“ je pokrenuo intenzivnu reklamnu kampanju preko društvenih mreža, sa glavnom porukom da u vreme nestašice, korišćenjem njihovih sprava „trošite 80% manje toalet papira“.\nDa ovakvav potez ekološki osvešćene komanije ne bi delovao baš do te mere komercijalno, usput oglašavaju i uputstva kako se sprava upotrebljava i koliko doprinosi životnoj sredini.\nČak i proizvođači klasičnih bidea beleže neverovatan skok prodaje, pa su za samo sedam dana prihodi u ovoj industriji na američkom tržištu porasli za čak 70%!\ndobitnicikorona viruspandemijaprofiteritoalet papir


,,BANATSKA BAJKA – LETO U GRADSKOJ BAŠTI“: Radionice, muzičke večeri, projekcije filmova – Zrenjanin\nU organizaciji Kulturnog centra, Turističke organizacije i „IP Media 023“ a pod pokroviteljstvom Grada Zrenjanina, u toku septembra realizovaće se deo manifestacije „Banatska bajka – leto u Gradskoj bašti“.\nProgram se održava prema sledećem rasporedu. „Sovice mudrice“ održaće kreativnu radionicu u četvrtak, 10. septembra, od 18 časova, dok je za 20 časova zakazana projekcija filma za decu „Sadko – avantura na dnu mora“ (sinhronizovan na srpski). Ovog petka, 11. septembra, od 20 časova biće održan koncert Zrenjaninske filharmonije, veče filmske muzike.\nPo tradiciji, u subotu, 12. septembra, od 20 časova pripremljen je muzički program, a nastupa „Bid Bend – Gagić i prijatelji“. Projekcija francuskog filma „Doviđenja tamo gore“ (drama-triler) planirana je za nedelju, 13. septembar, od 20 časova. I ovog ponedeljka, 14. septembra, u 20 časova publici je dostupna „Muzika svih generacija“ – prof. Ivica Petrov i Đorđe Damjan sa gostima.\nU utorak, 15. septembra, održaće se muzičko veče zabavne i pop rok muzike uz nastup dua „Hend meid“ i projekcija video zapisa vinskih priča. Film „Poslednja prevara“ (triler) prikazivaće se u sredu, 16. septembra u 20 časova. U četvrtak 17. septembra, sa početkom u 18 časova – „CEKOM“ održava kreativnu radionicu i igraonicu za decu, a od 20 časova održaće se projekcija dečjeg animiranog filma „Kondorito- avantura u svemiru“\n← FESTIVAL „SLOBODNA ZONA”: Dokumentarni i igrani filmovi\nOBUKA ZA OSOBE SA INVALIDITETOM: Stekle sertifikat za kozmetičarke, učile i družile se →


Uroš Parlić: Ljudi koji vode KLS su nesposobni, KSS da preuzme ligu!\nPočetak/Sport/Uroš Parlić: Ljudi koji vode KLS su nesposobni, KSS da preuzme ligu!\nNiške Vesti 8. jula 2016.\nUroš Parlić, aktuelni član Upravnog odbora Košarkaškog saveza Srbije, predsednik Istočnog regiona i Košarkaškog kluba Konstantin iz Niša, uputio je pismo članovima Skupštine Udruženja klubova, Predsedništvu i predsedniku KLS.\n– Obraćam vam se ovim pismom isključivo u svojstvu predstavnika OKK Konstantin iz Niša i člana Skupštine UK KLS namenjenom isključivo članovima UK KLS i svim izabranim organima KLS-a.\nPrinuđen sam da se na ovakav način „otvorenim“ i preopširnim pismom obratim svima koji su na odgovornim funkcijama kao jedini način i apel da ukazivanjem na ogromne probleme koje učešće u ovakvo organizovanom takmičenju (KLS) nosi, sa svim apsurdima našeg modela organizacije, neodrživosti sistema takmičenja prilagođenog prema potrebama drugih takmičenja dovodi do pitanja svrsishodnosti ovakvog takmičenja.\nSvaka košarkaška priča u Srbiji je povezana sa Zvezdom i Partizanom, pa tako i ova i uvek je sudbina domaćeg takmičenja zavisila od interesa najvećih klubova u Srbiji, hteli to da priznamo ili ne. Nekada su to oba, a nekada samo jedan klub ili više njih u zavisnosti od odnosa snaga, ali isključivo je samo najboljim srpskim klubovima ili jednom od njih davan značaj i mogućnost da utiču na sve odluke. Naravno, rukovodstva tih klubova su sastavni deo tih i takvi loših međusobnih odnosa opterećenih ličnim sukobima i podeljenim interesima odvajkada. Međutim, praksa je pokazala da su kako god bile motivisane, sve te odluke uglavnom bile sa kratkoročnim ciljevima pa smo sada u situaciji da nakon “guranja” domaćeg takmičenja u drugi plan, iza regionalnih takmičenja kao posledicu dobili dugoročno nanetu ogromu štetu košarkaškoj ligi Srbije, kvalitetu naše klupske košarke iako su svi vrhunski domaći igrači „porasli“ upravo iz te lige.\nfoto: Facebook OKK Konstantin\nDomaća liga je već godinama unazad bila izložena, sada se pokazalo, opravdanim kritikama, igralo se bez jasno utvrđenog kalendara sa deklarativno usvojenim odlukama u promenljivom formatu i nakon poslednjih par godina sada se pokazalo i bez ikakvog cilja! Po svemu sudeći u poslednje vreme, mogao se steći utisak da je prva srpska liga postala opterećenje svim klubovima pa čak i najbogatijim a nažalost, sudeći prema odlukama koje su se donosile tokom takmičenja prema univerzalnom principu „sve može kad se hoće“, i samom rukovodstvu Lige. Kao prvo, trebalo bi jasno da se odredimo prema svepristunoj tezi koja se stalno provlačila i ponavljala kao mantra “da su nastupi u Superligi pokazali kako je napredak srpskih klubova vezan isključivo za regionalna takmičenja” a kao krucijalni argument za to se navode koš razlike u mečevima između naših timova koje nastupaju u regionalnim takmičenjima protiv ostala tri prvoligaška učesnika. Kao potvrda takve teze da su “ogromne razlike u kvalitetu” obesmislile to takmičenje uporno se prenebregavala činjenica da je sadašnje stanje samo posledica jedne loše organizacije sistema vrhunske klupske košarke u Srbiji u kome je jedan od uzroka i sam model KLS organizacije. To je ove godine najviše došlo do izražaja u svoj svojoj nepravednosti prema ostalim prvoligaškim klubovima (a najviše prema onima koji su rezultatima izborili pravo učešća u Superligi Srbije) gde se može skoro reći da su takvi klubovi bili „kaznjeni“ sistemom takmičenja i izloženi dodatnim troškovima dvomesečnog produžetka takmičenja bez ikakve pomoći od strane KLS.\nNakon završetka regularnog dela prevenstva imali smo dva meseca pauze bez mogućnosti da igramo čak i prijateljske utakmice, jer su svi oni protiv kojih smo mogli da igramo već odavno bili na raspustu zbog loše postavljenog sistema sa ABA ligom na vrhu. Kao opravdanje za takve rezultate pored ostalog se može reći da je uzrokovano i budžetima nas,“preostalih ekipa“ u odnosu na četiri vodeća kluba u Srbiji. Kako se taj isti argument o malim budžetima već godinama koristi od istih onih klubova za opravdanje poraza vodećih timova Srbije u evropskim i u regionalnom takmičenjima kao konstantni izgovor, sasvim sam siguran da je ove godine razlika u odnosu budžeta između prvaka Evrope CSKA i Crvene zvezde bila mnogo manja nego što je razlika u odnosu budžeta jednog domaćeg ligaša Borca, Sloge ili Konstantina u odnosu na bilo kog srpskog predstavnika u regionalnim takmičenjima. Napadaju nas da smo za takve rezultate najviše krivi mi sami, iz klubova prve Prve muške lige Srbije tezom da smo „mogli više da pojačamo timove za Superligu“, ali pitam da li bi to uopšte imalo smisla jer se promenom formata pred sam kraj prvenstva nije ni igrala liga kakva je utvrđena na početku (sa 14 kola). Ako uzmemo u obzir još i činjenicu da se tako kratka liga igrala u ritmu sreda – subota, vrlo često utorkom i petkom (koji su kod nas oduvek bili poznati kao „odlični dani za odigravanje utakmica ali na koje isključivo dolaze familija učesnika i po neki ljubitelj košarke u nedostatku bolje zabave“) pitam glasno čemu se onda uopšte održava ovakav sistem takmičenja – KLS?\nPodsećam da su najveći asovi srpske košarke nastali i u klubovima van Beograda, u Kraljevu, Čačku, Smederevu, Vršcu, Novom Sadu, Nišu… a u poslednjem finalu srpske lige u kome su se takmičila dva najpopularnija i najtrofejnija kluba od 24 igrača bilo je osam stranaca dok je tokom protekle sezone njihov broj bio i veći. Da ne pominjem model “otvorenih ugovora “ gde se roster timova menjao od početka do kraja lige do neprepoznatljivosti. Da bi stvar bila još pogubnija za sve nas, tih osam stranaca u najvećim klubovima su imali više od 50 odstio minutaže u finalnoj seriji! Da li je interes srpske košarke da posle svega a naročito nakon primene striktnih pravila licenciranja u finansijskom kapacitetu ostanu samo četiri – pet “velikih” klubova u kojima više od polovine vremena na parketu provode strani igrači? To je činjenica do koje nas je doveo ovakav sistem takmičenja sa ABA ligom na vrhu, kojom smo, hteli to da priznamo ili ne i pored činjenice da u Srbiji imamo najveći broj stabilnih klubova sa velikom tradicijom u odnosu na eks-YU region ovakvim modelom učešća najvise pomogli reafirmaciju košarke u bivšim YU republikama a svoje takmičenje doveli do apsurda? Borac, Konstantin i Tamiš su bili ovogodišnji učesnici Superlige, a u poslednjih nekoliko godina pokazali su da imaju kontinuitet dobrih rezultata, odličan stručni rad i za domaće uslove koliko toliko stabilnu organizaciju.\nkošarka KSS OKK Konstantin Uroš Parlić\nZvezda ubedljivo savladala Radnički za prolaz u polufinale Kupa Radivoja Koraća\nStartuje završnica Kupa Radivoja Koraća. Ko će osvojiti „Žućkovu levicu?“


OSM Televizija - Srbija: Sjednica Savjeta za nacionalnu bezbjednost\nSrbija: Sjednica Savjeta za nacionalnu bezbjednost\nPredsjednik Srbije Tomislav Nikolić sazvao je za danas sjednicu Savjeta za nacionalnu bezbjednost zbog zahtjeva parlamenta samoproglašenog Kosova da se prekine dijalog u Briselu. Sjednica će biti održana u 13.00 časova u zgradi predsjednika Srbije, najavljeno je iz pres-službe predsjednika Srbije.\nRanije je iz kabineta predsjednika Srbije saopšteno da se sjednica zakazuje zbog očigledne riješenosti privremene prištinske administracije da se protivpravno, uprkos protivljenju međunarodne zajednice, nastavi sa formiranjem takozvane vojske Kosova, čime se namjerno urušavaju mir i stabilnost u regionu.\nTada je navedeno da je cilj politike predsjednika i Vlade Srbije u proteklih pet godina bio da osigura mir i stabilnost, kao osnovne preduslove daljeg napretka i razvoja zemlje.\nPrema ranijem saopštenju, predsjednik Srbije donio je odluku da sazove sjednicu Savjeta za nacionalnu bezbjednost da bi se u novonastalim okolnostima razmotrile sve opcije, te da se na najbolji mogući način sačuvaju ove vrijednosti.\nza nacionalnu bezbjednost\nJoš iz iste kategorije: « Sud u Kolmaru traži pojašnjenje srpskih zakona "Ne idem u Sarajevo da jedem ćevape, nego da razgovaram o budućnosti zapadnog Balkana" »


DODIK SE OPASNO IGRA VATROM: 'Ne smije se odustati od namjere da Srpska bude nezavisna država, mi ćemo...' | Slobodna Bosna\nDODIK SE OPASNO IGRA VATROM: "Ne smije se odustati od namjere da Srpska bude nezavisna država, mi ćemo..."\nRepublika Srpska ne smije odustati od svoje prvobitne namjere da bude nezavisna država, poručio je večeras srpski član Predsjedništva BiH Milorad Dodik\nDodik je rekao da je Republika Srpska Dejtonskim mirovnim sporazumom "zgurana" u BiH, ali da je po definiciji od 9. januara 1992. godine do danas ona država.\n"Po definiciji Repulika Srpska je od 9. januara te 1992. godine do danas, a tako će biti i u budućnosti još više, država. Država se definiše kao prostor koji naseljava narod koji ima izvršnu i zakonodavnu vlast i koji pokazuju sposobnost da vladaju tim prostorima", rekao je Dodik za ATV.\nSrpski član Predsjedništva BiH je ukazao da Republika Srpska ispunjava sve uslove da bude država osim "stolice u UN", napominjući da se u medijskom prostoru nameće priča o "državi BiH".\nDodik je naglasio da Srpska nikoga ne mrzi, nego samo hoće da živi "politički i narodni život".\n"Zašto ne dozvole? Sastavni dio Ustava su međunarodne konvencije gdje se kaže da narodi imaju pravo na samoopredjeljenje. To je sastavni dio Ustava samo ne daju da se o tome priča jer imaju tri stranca sudije i dva Bošnjaka u Ustavnom sudu koji će svaku odluku te vrste dovesti u pitanje", rekao je Dodik.\nOn je naglasio da je na djelu pokušaj nametanja i da je Republika Srpska pod nekom vrstom torture i pod pritiskom koji će jednog dana odbaciti.\n"Kakav će rezultat tog odbacivanja biti? Moguće je da ćemo graditi BiH koja može da funkcioniše, ali ona sigurno nije ovo što je na djelu. Moraće da nam vrate mnoge stvari", rekao je Dodik, ističući da će se morati redefinisati mnoge stvari poput Suda i indirektnih poreza.\n"Sve što su učinili, učinili su na štetu Republike Srpske", dodao je Dodik.\nOn je zahvalio Srbiji koja je "u posljednjim godinama praktično pokazala svoje prisustvo ovdje pomažući na mnogim mjestima".\n"Naravno, nama to više od novca znači - namjera Srbije da pomogne - 25 miliona prošle godine u budžet, ove godine i naredne četiri godine po 25 miliona za Srbe u Federaciji BiH, pogon `Jumka` u Drvaru", rekao je Dodik.\nOn je naglasio da je malo naroda kao Srbi koji imaju dvije države - Republiku Srpsku i Srbiju - i slave dva praznika 9. januar i Sretenje, 15. februar, kada je Dan državnosti Srbije.\n"Tada na prostoru BiH nije bilo nikakvih oružanih sukoba, a tek nakon referenduma 1. marta Bošnjaka i Hrvata došlo je do oružanih sukoba. Kamo sreće da smo se razgraničili onda i da nije došlo do sukoba i rata. U ratu i poslije rata izdržali smo ozbiljne napore da se umanji značaj Republike Srpske", rekao je Dodik.\n"Nikakvi ustavni sudovi većinom koju čine tri stranca i dva muslimana ne mogu da nameću volju. Nikada u istoriji nije prošlo nametanje jer je to istinska volja naroda", rekao je Dodik i pozvao sve građane da na svakom mjestu istaknu zastavu Republike Srpske.\n"Razlika između nas i njih jeste da mi smatramo da je Republika Srpska mjesto svake odluke za sva pitanja na nivou BiH, a oni misle obrnuto. To je /lider SDS Mirko/ Šarović najbolje rekao kada je izjavio da ga ne zanima šta misli Narodna skupština Republike Srpske", naveo je Dodik.\n"Došao sam na poziciju predsjednika Vlade Republike Srpske 18. januara 1998. godine. Budžet Republike Srpske tada je bio 280 miliona KM, plata 80 KM. To nije bilo davno a danas je deset puta više", rekao je Dodik.


Jesen u Azbukovici u znaku posete brojnih planinara – Agropress\nJesen u Azbukovici u znaku posete brojnih planinara\nLjubovija – Ove jeseni svakog vikenda brojni planinari dolaze u posetu planinskim lokalitetima u okolini Ljubovije.\nU lokalnoj turističkoj organizaciji kažu da imaju veliki broj najavljenih grupnih poseta Bobiji, Rožnju, Soko gradu i ostalim stazama kojim obiluje Azbukovica.\nMnogi od njih su stari gosti i posetioci koji dolaze godinama u nazad, ali ima i novih poseta prilikom kojih se oni koji su prvi put upoznaju sa lepotama tog kraja.\n„Šetnja kroz pitome predele je najbolji način upoznavanja jednog kraja. Utisci ovih ljudi koje nam prenose su zaista impresivni. Odlaze sa osmehom, vraćaju nam se kao prijatelji dovodeći sa sobom nove planinare. Interesovanje ove grupe turista za naš kraj je sve veće, tako smo na sajmu turizma u Beogradu imali posetu velikog broja planinara iz planinarskih udruženja širom zemlje“, kažu u TO Ljubovija.\nU organizaciji KP „Avanturista“ u subotu je realizovan planinarski pohod u dužini od 18 kilometara, Proslop – Petrič grad – Rožanj – Soko Grad. U ovoj akciji je učestvovalo 40 planinara. Na vrhu Vis 818 metara nadmorske visine, planinaru su obišli arheološki lokalitet Petrič, gde se nalazilo rimsko utvrđenje. Boris Subašić, novinar Novosti, je održao planinarima kraće predavanje o istorijatu ovog područja, iz doba starog Rima.\nplaninari Soko grad TO Ljubovija


Sastanak predstavnika EU i NATO sa najvišim predstavnicima Zajedničkog štaba Oružanih snaga BiH\nDelegacija predstavnika EU i NATO koju je predvodio direktor Direktorijata za upravljanje kriznim situacijama (CMPD) Evropske službe za vanjske poslove (EEAS) ambasador Gabor Ikoldy sastala se 12.04. 2018. godine sa najvišim predstavnicima Zajedničkog štaba Oružanih snaga BiH.\nDelegaciju je primio načelnik Zajedničkog štaba OS BiH generalmajor Senad Mašović i njegovi zamjenici brigadni generali Ivica Jerkić i Gojko Knežević.\nU delegaciji predstavnika EU i NATO, pored direktora CMPD su bili i zamjenik pomoćnika generalnog sekretara NATO John Manza, zamjenik direktora za operacije i planiranje u NATO štabu za međunarodno vojno osoblje brigadni general Gianmarco Badialetti, politički savjetnik operativnog komandanta operacije “Althea” Tatjana Jakšičova, glavni politički savjetnik komandanta EUFOR-a Thomas Widrich.\nTokom sastanka general Mašović je upoznao goste sa trenutnim aktivnostima Oružanih snaga BiH u oblasti humanitarnog deminiranja, procesa uništavanja MiMES-a, učešća u operacijama podrške miru u svijetu, te pomoći civilnim organima vlasti i građanima BiH prilikom prirodnih katastrofa i nesreća. Između ostalog, istakao je izuzetno dobru saradnju sa NATO, EUFOR-om i Uredom EU u BiH, izražavajući zahvalnost na podršci i pomoći u realizaciji do sada uspješno realizovanih projekata. Posebno je istakao ostvarene rezultate i realizovane aktivnosti u podršci jačanju kapaciteta obuke pripadnika OS BiH, kroz realizaciju zajedničke obuke OS BiH i EUFOR-a.\nGospodin Ikoldz je izrazio podršku daljim aktivnostima Oružanih snaga BiH na putu ka evroatalantskim integracijama. Posebno se osvrnuo na potrebu za širu saradnju BiH sa EU u oblasti sigurnosti i odbrane, a u skladu sa Strategijom EU za Zapadni Balkan.\nGeneral Mašović je naglasio potrebu jačanja regionalne saradnje i definisanja različitih ideja za saradnju u regionu, naročito kada je u pitanju definisanje zajedničkih kapaciteta za reagovanje na prirodne i druge nesreće, a u cilju spašavanja ljudskih života i imovine. Zajednički je ocijenjeno da u narednom periodu više pažnje treba posveti realizaciji zajedničkih aktivnosti koje vode unapređenju regionalne saradnje.\nTakođe, izražena je želja za nastavkom saradnje Oružanih snaga BiH sa predstavnicima EU i NATO, a u cilju što efikasnije realizacije aktivnosti u polju obuke OS BiH, ali i u drugim poljima saradnje. U tom pogledu, sagovornici su se složili da je neophodo unaprijediti koordinaciju u cilju izbjegavanja eventualnih dupliranja aktivnosti u polju obuke i vježbi. Načelnik ZŠ OS BiH, generalmajor Masović je još jednom zahvalio na pomoći koju EU i NATO pružaju OS BiH, ali je takođe naglasio da je neophodna jača podrška NATO i EU prema OS BiH u dijelu koji se odnosi na modernizaciju OS BiH, imajuci u vidu aktivnosti Oružanih snaga BiH u izvršavanju misija i zadataka u zemlji i inostranstvu.


Otvaranje festivala - i zatvaranje - iste večeri - Dnevni list Danas\nOtvaranje festivala – i zatvaranje – iste večeri\nFestival društveno angažovanog teatra „Van okvira“ će ove godine biti otvoren, ali i zatvoren, iste večeri – sutra, u znak protesta zbog nedostatka podrške nadležnih institucija prema nezavisnom umetničkom radu.\n1Piše: A. Popović 05. decembra 2017. 14.00\nGrupa „Hajde da…“ kao organizator festivala odlučila je da okupljanjem u 20 časova u Kulturnom centru REX (Jevrejska 16, Beograd) pokuša da ukaže građanima na loš odnos nadležnih prema manjinama, ali i umetnosti.\nFestival će se održati praktično u mraku, otkriva za Danas Marko Pejović iz grupe „Hajde da“, što simboliše i položaj umetničkog stvaralaštva i manjinskih grupa u današnjem društvu. Ostatak programa ostaće iznenađenje, ali sigurno je da će biti u tonu sa glavnom ovogodišnjom porukom organizatora –\n„Situacija u kojoj se našao festival je primer za, sada već masovno, izmeštanje organizacija koje se bave kulturom na marginu društvene važnosti i ekonomske snage.“\n– U prethodnih sedam godina dobijali smo pomoć makar od jedne od ovih institucija i zahvaljujući tome smo uspevali da se bavimo društveno odgovornim i važnim temama. Sada smo prvi put u situaciji da niko od nadležnih ne želi da podrži festival koji je okrenut prema zajednici, koji u publici okuplja najrazličitije društvene manjine, razočarano ukazuje Pejović dodajući da se tu više uopšte ne radi samo o njihovom festivalu, već kulturnom stvaralaštvu uopšte.\n– Strašno je što nadležni tretiraju retke manifestacije koje su okrenute ka zajednici kao nevažne, zaključio je on.\nFestival je pokrenut 2011. godine i do sada je prikazao 44 predstave iz Srbije, Slovenije, Hrvatske, Makedonije, Bosne i Hercegovine, Mađarske, Sjedinjenih Američkih Država, Irske… On je takođe bio podrška domaćim umetnicima i organizacijama, pošto je svake godine prikazivao predstave i performanse iz Srbije, koji su unosili inovacije u ovo polje rada.\n07. decembra 2017. u 00.31


Kaspersky završava preseljenje procesa za obradu i skladištenje podataka u Švajcarsku i otvara novi Transparency centar u Severnoj Americi | Blok vesti\nHome IT Kaspersky završava preseljenje procesa za obradu i skladištenje podataka u Švajcarsku i...\nKaspersky završava preseljenje procesa za obradu i skladištenje podataka u Švajcarsku i otvara novi Transparency centar u Severnoj Americi\nOtvaranje označava realizaciju značajnih mera koje su pre tri godine najavljene unutar Inicijative za globalnu transparentnost (GTI)\nKompanija Kaspersky najavljuje kompletiranje značajnih aktivnosti Inicijative za globalnu transparentnost kroz premeštanje procesa za skladištenje i obradu podataka iz Rusije u Švajcarsku, kao i otvaranje svog petog Transparency centra u Severnoj Americi. Kompanija poziva na preuzimanje zajedničkih napora u cilju unapređenja bezbednosti i integriteta modernih softverskih proizvoda.\nPre tri godine kompanija Kaspersky, vodeća globalna sajberbezbednosna kompanija, najavila je da će njena Inicijativa za globalnu transparentnost (GTI) da utemelji put novom pristupu sajberbezbednosnoj industriji koji će biti zasnovan na još većoj transparentnosti i odgovornosti. Cilj je bio uključivanje šire sajberbezbednosne zajednice i stejkholdera u validiranje i verifikaciju pouzdanosti proizvoda, internih procesa, i poslovnih operacija. S tim u vezi, kompanija je omogućila nezavisne revizije izvornog koda svog softvera, učestvovala je u brojnim procenama trećih strana uključujući SOC2 proveru koju su sproveli predstavnici „Velike četvorke” (Big Four), i dobila je ISO27001 sertifikaciju za svoje data usluge. Kompanija Kaspersky je takođe premestila svoju infrastrukturu obrade podataka iz Rusije u Švajcarsku i danas je objavila uspešan završetak ove tranzicije.\nRelokacija infrastrukture za obradu i skladištenje podataka, koja je najavljena u novembru 2018. godine, uspešno je završena. Osim za Evropu, Sjedinjene Američke Države i Kanadu, kompanija Kaspersky je relocirala procese obrade i skladištenja podataka za mnoge zemlje Azijsko-pacifičkog regiona. Lista Azijsko-pacifičkih zemalja koje su postale deo plana GTI relokacije uključuju Australiju, Novi Zeland, Japan, Bangladeš, Brunej, Kambodžu, Indiju, Indoneziju, Južnu Koreju, Laos, Maleziju, Nepal, Pakistan, Filipine, Singapur, Šri Lanku, Tajland i Vijetnam.\nPodaci o pretnjama koje su podelili korisnici koji se nalaze na ovim lokacijama, sada se obrađuju u dva data centra u Cirihu u Švajcarskoj, i uključuju sumnjive ili prethodno nepoznate maliciozne fajlove koje proizvodi kompanije šalju mreži Kaspersky Security Network (KSN) na automatizovanu analizu malvera.\nEugene Kaspersky, generalni direktor kompanije Kaspersky je izjavio: “Od kada smo najavili našu Inicijativu za globalnu transparentnost sa mnoštvom smelih koraka, uključujući relociranje infrastrukture za obradu i skladištenje podataka, kompanija Kaspersky ne samo da je ponovo potvrdila svoju posvećenost tome da bude partner od poverenja, već je predvidela očekivanja tržišta i regulatora. U tri godine koliko je prošlo od najave, bili smo svedoci značajnih transformacija kada je reč o pristupima i regulacijama u oblasti bezbednosti podataka. Vidimo da investiranje u poverenje i transparentnost postepeno postaje industrijski standard, i ponosan sam što je naša kompanija jedan od pionira i predvodnika transparentnosti.”\nKompanija Kaspersky najavljuje otvaranje svog novog Transparency centra u Severnoj Americi u saradnji sa CyberNB Association u Nju Bransviku u Kanadi. U skladu sa obećanjima datim na samom početku GTI inicijative u oktobru 2017. godine, kompanija otvara svoj novi Transparency centar u Severnoj Americi zajedno sa organizacijom CyberNB Association. CyberNB je neprofitna organizacija koja se nalazi u Frederiktonu u pokrajini Nju Bransvik u Kanadi, koja ima ekosistemski pristup unapređenju sajber bezbednosti kroz uključivanje i saradnju sa privatnim sektorom, vladom, univerzitetom, učenim i veštim ljudima, i stejkholderima u oblasti akvizicije talenata i razvoja radne snage.\nObjekat će početi sa radom početkom 2021. godine i to je peta lokacija kompanije na kojoj će partneri kompanije Kaspersky imati mogućnost da pregledaju njen izvorni kod i saznaju više o inženjerskim i praksama obrade podataka, kao i o njenom portfoliju. Početkom 2020. godine, Transparency centri u Sao Paolu i Kuala Lumpuru postali su potpuno funkcinalni.\nKompanija Kaspersky je takođe ponovo pokrenula svoj prvi Transparency centar u Cirihu koji je bio premešten u Interxion data centar. Kompanija će ubuduće svojim klijentima i pouzdanim partnerima obezbediti jedinstven pristup, kako bi mogli da iskuse kontrole bezbednosti podataka i da, zarad eksterne revizije i ispitivanja, direktno pristupe praksama upravljanja podacima.\n“Rad naše Inicijative za globalnu transparentnost bitan je za područje Severne Amerike i sada ubrzavamo naš uticaj otvaranjem Transparency centra,” rekao je Rob Cataldo, generalni direktor kompanije Kaspersky za Severnu Ameriku. “Fizička lokacija u našoj regiji će otvoriti nova vrata za naše klijente, partnere i zainteresovane stejkholdere koji žele da iskuse sve što centar ima da ponudi. Takođe se radujemo saradnji sa organizacijom CyberNB i daljem zalaganju za više standarde transparentnosti u industriji kroz naše partnerstvo.”\n“U CyberNB se radujemo što se kompanija Kaspersky pridružila našoj Critical Infrastructure Protection Network (CIPnet) mreži i uzbuđeni smo što kompaniji možemo da poželimo dobrodošlicu u sajber centar početkom 2021,” izjavio je Tyson Johnson, generalni direktor organizacije CyberNB. “Kompanija Kaspersky je dokazala svoju posvećenost transparentnosti kao ključnom aspektu u izgradnji poverenja sa klijentima i znamo da će kompanija ubuduće biti akivno uključena u rad sa ostalim članovima CIPnet mreže kada je reč o brojnim bitnim istraživanjima i razvojnim inicijativama.”\nUsled izazova vezanih za putovanja i restrikcija kada je reč o posetama, klijenti i partneri sada takođe imaju mogućnost da proveravaju izvorni kod na daljinu. Kako biste podneli zahtev za daljinski pristup Transparency centrima kompanije Kaspersky, molimo posetite ovaj link.\nUnutar svoje Inicijative za globalnu transparentnost, kompanija je takođe ostvarila druga razvojna postignuća, uključujući unapređenje svog Cyber Capacity Building programa najavljenog u maju, i Bug Bounty programa. Kako biste saznali više, pročitajte najnovije vesti kompanije ovde.\nKompanija Kaspersky će ubuduće nastaviti da radi sa zajednicom kako bi prioritizovala transparentnost i odgovornost, i kako bi unapredila bezbednost modernih softverskih proizvoda, u cilju dalje izgradnje poverenja u odnosu sa klijentima. Kompanija je već podržavala i radila sa Ženevskim dijalogom o odgovornom ponašanju u sajber prostoru – međunarodnim razgovorom o bezbednosti digitalnih proizvoda koji predvodi Savezno ministarstvo spoljnih poslova (Federal Department of Foreign Affairsc – FDFA) Švajcarske, a sprovodi Diplo fondacija. Naše osnovno uverenje je da kroz zajedničke napore i saradnju sa zainteresovanim stranama možemo da unapredimo pouzdanje i poverenje u tehnologiju. Stoga možemo da obezbedimo da digitalna budućnost – sajber-bezbedna i sajber-otporna – ne predstavlja strašnu nepoznanicu, već mesto beskonačnih mogućnosti za razvoj i prosperitet.\nPrevious articleTIP U NOVOM BROJU: Ekipe koje su svim kolima primale i davale golove – “Doge” ujedaju, Vanjadolič čašćava\nNext articleXPG SPECTRIX D50 Xtreme overklokovan na 5300MT/s na Gigabyte matičnoj ploči


Zimonjić: Izuzetno je važno da ostanemo u Svetskoj grupi - SPORTSKI ŽURNAL\n– U ovom momentu je najvažnije da spremni dočekamo taj duel i vredno radimo na tome. Desile su se neke izmene u našem sastavu, Krajinović neće biti u mogućnosti da igra, umesto njega tu je Danilo Petrović. Svi ostali igraju, privikavamo se na podlogu i s nestrpljenjem čekamo meč. Od izuzetne je važnosti da ostanemo u Svetskoj grupi, u kojoj smo od 2007. godine – rekao je Zimonjić na konferenciji za novinare u Kraljevu.\nPored Danila Petrovića, u timu su i Dušan Lajović, Laslo Đere, Nikola Milojević i Peđa Krstin. Upitan da li se zna igrati singl mečeve, Zimonjić je naveo da „tu nema tajni”.\n– Lajović i Đere su pokazali najbolju formu u poslednjem periodu i zaslužuju da igraju prvog dana – kazao je Zimonjić.\nSelektor Indije Maheš Bupati rekao je da njegovi teniseri mogu da „naprave problem” srpskoj reprezentaciji.


OO SNS PLANDIŠTE: Osuda vandalističkih napada na pripadnike MUP i institucije države - eVršac\nPredsednik Opštinskog odbora Srpske napredne stranke Plandište Jovan Repac i članovi Opštinskog odbora najoštrije su osudili vandalističke napade na pripadnike unutrašnjih poslova na ulicama Beograda, Novog Sada i Niša. Njihovo saopštenje prenosimo vam u celosti:\n“Eksplicitne napade divljaštva i vandalizma predvođene šakom stranih plaćenika i kvazi opozicionih lidera moramo najoštrije osuditi.\nDemolirane ulice Beograda i Novog Sada, uništavanje državne imovine, napade na službena lica, nasilničke upade u prostorije državnih institucija nisu slika koju građani Srbije žele da vide, to nije Srbija u kojoj svi mi želimo da živimo.\nOranizovanje napada na državne institucije predvođene šakom opozicionara predstavlja napad na Republiku Srbiju, napad na svakog njenog građanina koji želi da se bori za bolje sutra, za pristojnu i uređenu Srbiju, za Srbiju u kojoj naša deca žele da žive i rade. Sve ono za šta smo se borili i gradili godinama, šaka manipulatora i stranih plaćenika oće da sruši besomučnim huliganskim napadima i to im nećemo dozvoliti.\nSrbija je zemlja mira, napretka i prosperiteta, zemlja u kojoj se poštuju prava njenih građana, zemlja u kojoj se neguju sva ustavom zagarantovana prava i slobode.\nOdgovorna i stabilna politika mira koju vodi Aleksandar Vučić ima za cilj zaštitu sloboda i prava, očuvanje života i zdravlja svih građana Republike Srbije i zato u ovoj borbi moramo da ostanemo jedinstveni, složni, da poštujemo jedni druge, da pokažemo da samo ujedinjeni možemo da prebrodimo sve izazove i da zajedničkim snagama napravimo krupne korake ka boljoj i uspešnojoj budućnosti.\nSrbija je zemlja u kojoj jedina borba treba da bude borba za svetlu budućnost naše dece i u toj borbi nikada nećemo posustati i nikada se nećemo predati”.


Dokaz da se poštuju ljudska prava ili da je zaštita konkurencije sistemski loše postavljena?\nPoslednjih sedam meseci je bilo veoma zanimljivo u krugovima prava konkurencije na Balkanu (kako je to i primetio eminentni briselski blog o pravu konkurencije, Chillin’Competition), ali najskorija istorijska presuda Upravnog suda o poništavanju najveće kazne izrečene od strane nacionalnog tela za zaštitu konkurencije, svakako predstavlja prekretnicu u zaštiti prava konkurencije u Srbiji, kao i sudskoj kontroli u ovoj oblasti. Kako se ova svojevrsna drama bliži svojem kraju, analiziramo hronologiju događaja i dalekosežne posledice koje ovaj slučaj može imati za budući razvoj prava konkurencije u Srbiji.\n23. decembar 2016. godine – Komisija za zaštitu konkurencije („Komisija“) je izrekla najveću dinarsku kaznu ikada donetu u svojoj trinaestogodišnjoj praksi – od osnivanja 2006. godine do danas, kojom je nacionalnom operatoru distributivnog sistema EPS Distribucija d.o.o. Beograd („EPS Distribucija“) naložila plaćanje 330 miliona dinara zbog navodne zloupotrebe dominantnog položaja („Rešenje“). Kako tužba protiv Rešenja Komisije nema suspenzivno dejstvo, te je, pod pretnjom novih sankcija, EPS Distribucija je morala odmah da plati ovu najveći ikada izrečenu kaznu u Srbiji ali i regionu\n23. januar 2017. godine – EPS Distribucija je podnela tužbu protiv Rešenja, osporavajući kako materijalne navode istog, tako i brojne procesne i druge povrede prava na pravično suđenje od strane Komisije.\n6. april 2017. godine – Upravni sud je odbio tužbu EPS Distribucije u celosti i potvrdio Rešenje, čak i bez održavanja usmene rasprave i ikakvog detaljnog ispitivanja osporenih činjeničnih i pravnih pitanja, rešavajući u sporu ograničene jurisdikcije (samo kontrola tzv. zakonitosti).\n13. jul 2017. godine – EPS Distribucija je Vrhovnom kasacionom sudu („VKS“) podnela zahtev za preispitivanje presude Upravnog suda, sa posebnim osvrtom na pitanje povrede prava na pravično suđenje i (ne)ustavnosti Zakona o zaštiti konkurencije i prakse Komisije, čiji je značaj naknadno prepoznat, između ostalog, i od strane Advokatske komore Srbije, najveće profesionalne organizacije advokata u regionu (link). Ovaj razvoj događaja privukao je svetsku pažnju institucija i stručne javnosti, kako iz oblasti evropskog prava konkurencije (link), tako i iz oblasti energetike (link)\n17. novembar 2017. godine – VKS je utvrdio da (i) je nedvosmisleno povređeno pravo na pravično suđenje EPS Distribucije, garantovano kako Ustavom tako i Evropskom konvencijom o ljudskim pravima („EKLJP“), od strane Upravnog suda i Komisije, te da (ii) ni Komisija ni Upravni sud nisu pravilno utvrdili postojanje navodne zloupotrebe dominantnog položaja od strane EPS Distribucije. Presudom VKS predmet je vraćen Upravnom sudu na ponovno odlučivanje.\n23. februar 2018. godine – U ponovljenom postupku, nakon što je otklonio sve procesne i materijalne nedostatke, Upravni sud je doneo presudu kojom je poništio Rešenje Komisije u celosti, u pogledu svih pravnih i činjeničnih navoda i istaknutih povreda, i predmet vratio na ponovno odlučivanje Komisiji, sa obavezujućim nalozima za Komisiju kako da ispravi utvrđene proceduralne i materijalnopravne povrede („Presuda“).\nU svojoj Presudi, Upravni sud je utvrdio da je „[Komisija] povredila zakon na štetu EPS Distribucije “, budući da nije pravilno utvrdila:\nrelevantno tržište proizvoda i geografsko tržište,\nudeo EPS Distribucije na tržištu,\npostojanje navodnog dominantnog položaja EPS Distribucije,\npostojanje radnji navodne zloupotrebe od strane EPS Distribucije,\n„negativne posledice“ i efekte navodne zloupotrebe na druge učesnike na tržištu, i\nposebno posledice navodne zloupotrebe po krajnje potrošače,\ndrugim rečima, nijedan od elemenata koje je neophodno ispitati prilikom ocene radi utvrđivanja postojanja navodne zloupotrebe dominantnog položaja, a pre uopšte utvrđivanja obima povrede i, eventualno, izricanja kazne.\nDodatno, Upravni sud je našao da je Rešenje Komisije doneto bez adekvatne ocene dokaza i zasnovano na pukim pretpostavkama, što predstavlja povredu prava na pravično suđenje EPS Distribucije.\nKonačno, propusti u utvrđivanju činjeničnog stanja i primeni materijalnog prava su doveli do izricanja nezakonite kazne EPS Distribuciji, čime je povređen zakon na štetu ovog lica.\nPoništaj najveće kazne u istoriji srpskog prava konkurencije imaće višestruke i nesvakidašnje posledice:\nKomisija je dužna da vrati EPS Distribuciji iznos od 330 miliona dinara, uvećan za zakonsku zateznu kamatu od 11,5% (još oko 300 hiljada evra) – što je najveći iznos koji je Komisija ikada bila dužna da vrati nekom licu;\nRešenje Komisije je poništeno u celosti, te više nije ni konačno ni pravnosnažno i ceo postupak je vraćen na početak;\nKomisija mora u ponovljenom postupku temeljno ispitati sva pravna i činjenična pitanja u vezi sa postojanjem navodne zloupotrebom dominantnog položaja i otkloniti sve povrede materijalnog i procesnog prava na koje joj je ukazano dvema presudama, VKS i Upravnog suda;\nPrilikom donošenja potencijalne nove odluke u ponovljenom postupku Komisija je vezana i mora strogo poštovati Ustavom i EKLJP zagarantovana ljudska prava EPS Distribucije; i\nU ponovljenom postupku Komisija mora primenjivati odredbe novog Zakona o opštem upravnom postupku koji je i donet prevashodno u cilju podizanja nivoa zaštite ljudskih prava i procesnih garantija za stranke, uključujući postupke zaštite konkurencije (link).\nOvo je prvi slučaj u istoriji srpskog prava konkurencije da sud poništi rešenje Komisije u celosti, a da to za posledicu ima vraćanje najveće kazne koju je ova institucija ikad izrekla, zajedno sa veoma velikom zateznom kamatom.\nPresuda predstavlja istorijski trenutak u daljem razvoju prava konkurencije u Srbiji, budući da potvrđuje neophodnost (i) poštovanja prava na pravično suđenje i procesnih garantija, (ii) zahteva temeljno ispitivanja činjenica i dokaza u svakom konkretnom slučaju, i (iii) stvara preduslove za postojanje meritorne sudske prakse i kontrole (u procesnom ali i u materijalnom smislu) u svim budućim postupcima iz prava konkurencije.\nMeđutim, ovaj slučaj kao i njegov ishod nas teraju da se upitamo da li najavljene izmene zakona o zaštiti konkurencije mogu da dovoljno poprave postojeći model zaštite konkurencije u Srbiji, a koji sprovodi sâm upravni organ na neizbežno pristrastan način (po principu „kadija te tuži, kadija ti sudi“)? Ili, umesto toga, je jedini način da se obezbede faktički i pravno pravilni i pravedni ishodi ovakvih istraga, da se uvede jak sudski sistem za zaštitu konkurencije, a koji bi onda bio i u skladu sa Ustavom i EKLJP?\nSrbija je kao jurisdikcija poseban slučaj, jer naš pravni sistem već poznaje novčane kazna za pravna lica koja ne mogu preći 500 miliona dinara (oko 4,2 miliona evra), a gde ovakva kazna može samo biti izrečena u krivičnom postupku pred sudom. Prema rešenju važećeg Zakona o zaštiti konkurencije, Komisija kao upravni organ može sâma izricati i izvršavati kazne koje mogu značajno veće od onih koje može da odredi sud. Sasvim je jasno da dva zakona, Zakon o zaštiti konkurencije i Zakon o krivičnoj odgovornosti pravnih lica za krivična dela ne mogu koegzistirati u ovim formama kao deo jedinstvenog pravnog poretka, a u skladu sa Ustavom.\nOdgovori na ova pitanja su u rukama Ustavnog suda Republike Srbije, čija se odluka o ustavnosti Zakona o zaštiti konkurencije čeka još od 2015. godine, ali i Evropske komisije, kao institucije koja ima presudnu odgovornost za uvođenje ovakvog modela zaštite konkurencije u Srbiji i regionu.\nNaš tim koji je zastupao EPS Distribuciju u ovom predmetu činili su partner Bogdan Gecić, stariji saradnik Marija Papić, saradnici Miluša Okiljević, Tatjana Sofijanić i Ivana Stojanović, kao i Jovan Rajković vođa parničnog odeljenja i stariji saradnik Ognjen Colić.


NB „Jovan Popović“ obeležila Međunarodni dan poezije – TV Kikinda\nNB „Jovan Popović“ obeležila Međunarodni dan poezije\nPovodom 21. marta, Svetskog dana poezije, beogradski Kulturni centar u saradnji sa brojnim institucijama i pojedincima već dugo krajem marta okuplja pesnike iz sveta i Srbije. Jedna od ustanova koja se ove godine uključila u obeležavanje ovog datuma je Narodna biblioteka „Jovan Popović“, u kojoj je organizovano književno veče, na kojem je troje mladih pesnika iznelo svoju perspektivu savremenog pesništva.\n–Meni se čini da je poezija u poslednjih dvadesetak godina značajno postala bolja, svežija, britkija, a možda i hrabrija. Uvek imam taj čudan osećaj da pesnici čitaju poeziju, ali uz mlađe generacije dolaze i novi čitaoci. Ima mnogo ljudi na internetu i više javnog čitanja, a samim tim se i nova publika uvlači u taj svet, kaže Maša Seničić, pesnikinja i scenaristikinja.\nUčesnici književne večeri u svet pesništva ušli su još kao deca. Jednoglasni su u oceni da se od pesništva i književnog stvaralaštva danas ne može živeti, ali ih to ni u jednom momentu nije obeshrabrilo. Uroš Bojanović, pesnik iz Teslića, naveo je razloge zbog kojih se odlučio baš za o vaj vid umetničkog delanja:\n-Odgovara mi ta kratka forma. U principu je to narativna poezija, koja liči na priču, pošto nemam koncentraciju da napišem tako nešto.\nPesnikinja Ognjenka Lakićević govorila je o povezanosti poezije i rokenrola podsećajući na činjenicu da je ovogodišnji dobitnik Nobelove nagrade za književnost Bob Dilan, čovek u čijem se radu decenijama prepliću ove dve umetnosti. Ona se i osvrnula na samu temu književne večeri, koja je nosila naziv „Šta se čuje iza Zida“, povezujući to sa pesničkim susretima:\n-Kapiram da je svrha tih festivala povezivanje. Tako se možda ruše zidovi ljudi ka poeziji i shvatanju iste. Ljudi se upoznaju, pa je lepo ispratiti šta se to novo dešava.\nMladi pesnici govorili su i o tome koliko je zapravo teško objaviti knjigu poezije, jer su izdavači manje zainteresovani za takva dela. Ipak, pozitivna stvar u celoj priči je to što, uprkos svim problemima, pesništvo i dalje ima svoju publiku.\n← Firma “Calzedonia” zainteresovana da otvori pogon u Kikindi Ministri Šarčević i Vukosavljević dolaze u Kikindu →


Svetska premijera filma „Uprkos magli“ Gorana Paskaljevića u Viljadolidu « FCS\nSvetska premijera filma „Uprkos magli“ Gorana Paskaljevića u Viljadolidu\nMeđunarodna kopodukcija „Uprkos magli“ (italijanski naslov: „Nonostante la nebbia“), nova režija proslavljenog srpskog reditelja Gorana Paskaljevića i njegov prvi film snimljen u Italiji, imaće ovog meseca svoju svetsku premijeru na Međunarodnom filmskom festivalu u Viljadolidu. Goran Paskaljević je odlučio da se bavi filmom kada je sa sedamnaest godina odgledao ciklus filmova italijanskog neorealizma u dvorani Jugoslovenske kinoteke. Tada nije mogao da pretpostavi da će jednog dana upravo u Italiji, na italijanskom jeziku i sa italijanskim glumcima, snimiti film. Sudbina je odredila da Paskaljević svoj osamnaesti igrani film „Uprkos magli“ snimi upravi u okviru kinematografije koja ga je oduvek inspirisala.\nPrema podacima Interpola, danas Evropom luta preko deset hiljada maloletnih izbeglica bez roditeljskog staranja, od toga polovina utočište traži na drumovima Italije. „Uprkos magli“ je filmska priča o jednom od njih. Film prati Paola, menadžera restorana u malom gradu u blizini Rima, koji jedne kišne večeri pri povratku sa posla pronalazi promrzlo osmogodišnje dete na autobuskoj stanici i odlučuje da ga povede sa sobom kući. Dečak se zove Muhamed i izbeglica je, prepušten sam sebi nakon što je izgubio roditelje tokom putovanja do Italije u gumenom čamcu. Prisustvo deteta uznemirava Paolovu suprugu Valeriju, koja je isprva sumnjičava i neodlučna, ali na kraju pristine da ga prime na jedno veče. Nakon nekog vremena, Valerija menja mišljenje i odlučuje da zadrži Muhameda. Italijanski bračni par pokušava da u malom Arapinu nađu utehu i neku vrstu zamene za svog rano preminulog sina Marka, ali sve više nailaze na otpor sredine i sopstvene porodice koja ne prihvata njihovu odluku da zadrže dečaka…\nIz filma Uprkos magli: Donatela Finokjaro, Ali Musa Sarhan i Đorđo Tirabasi\nProducenti filma su Amedeo Leticija, Marijela Li Saki i Simona Banki, a koproducenti Goran Paskaljević, Vladimir Anastasov, Angela Nestorovska i Anđelo Laudisa. Direktor fotografije je provereni Paskaljevićev saradnik Milan Spasić, a film je montirao Uroš Timotijević. Andrea Malavasi je zadužen za dizajn zvuka, dok je muziku komponovao čuveni Vlatko Stefanovski. Reditelj filma Goran Paskaljević je napisao i scenario, a u tome su mu pomogli Filip David, Mark Alesi i Đuzepe Eusepi. Glavne uloge u filmu, Valeriju i Paola, tumače italijanski glumci Donatela Finokjaro i Đorđo Tirabasi, dok Muhameda glumi dečak Ali Musa Sarhan. U filmu glume i drugi italijanski glumci, među kojima i Ana Galijena, Luiđi Diberti i Frančeska Kutolo, dok manju ulogu ima i mlada srpska glumica Tamara Aleksić.\nFilm „Uprkos magli“ nastao je u koprodukciji Italije (Cinemusa), Srbije (Nova film), Severne Makedonije (Sektor film) i Francuske (Rosebud Entrtainment Pictures), a podržali su ga Rai sinema, Ministarstvo kulture Italije, Zepter international, Filmski centar Srbije i Filmska agencija Severne Makedonije. Premijera osmanaestog igranog filma Gorana Paskaljevića će se održati na 64. Međunarodnom filmskom festivalu u španskom gradu Viljadolidu, na kome je srpski redirelj već tri puta dobio glavnu nagradu Zlatni klas, a koji se ove godine održava od 19. do 26. oktobra. „Uprkos magli“ će biti prikazan u okviru zvanične selekcije u kojoj se nalazi osamnaest ostvarenja, nakon čega su planirane projekcije na festivalima u Tunisu, Goi i Talinu. Datum srpske premijere biće naknadno saopšten.


Predsjednik SNSD-a Milorad Dodik uputio "nedvosmisleno upozorenje": "Užurbanu propast RS znači podijeljena vlast"\n“Ako nema patriotizma, ako niste odgovorni i lojalni svojoj zajednici, onda ni kao pojedinac ne možete da uspijete”, rekao je Dodik u obraćanju na Skupštini Ujedinjene Srpske u Banjaluci.\nPredsjednik SNSD-a je rekao da RS, ali i Srbija, prolaze kroz teška vremena i izazove i da svijet danas nije isti kao što je bio prije deset godina.\n“Moramo dobro razmisliti kako ćemo se dalje kretati i šta ćemo našem narodu ponuditi kao opciju.\nUšli smo u deceniju koju su već na početku obilježili problemi, a neki od njih još traju”, rekao je Dodik\n“Da biste imali snagu i moć da to provedete moramo raditi zajedno. Te ideje su za društvo korisne ako ste vlast. Ako ste opozicija, sve vaše želje ostaju samo želje”, rekao je Dodik.\n“Moramo se boriti za naš način života, jezik, kulturu, vjeru, Republiku Srpsku i naš narod gdje god da se on nalazi”, rekao je Dodik.\nDodik je rekao da RS ima teritoriju, stanovništvo i efikasnu vlast, te da je od ključne važnosti za njenu budućnost da li će nastaviti imati kompaktne institucije i jaku institucionalnu vlast ili će imati podijeljenu vlast.\n“Podijeljena vlast znači užurbanu propast RS. Zato se objedinimo oko naše zajedničke platforme, oko naših zajedničkih kandidata i bićemo pobjednici”, rekao je Dodik.\nDodik je čestitao predsjedniku Ujedinjene Srpske Nenadu Stevandiću sedam godina uspješnog rada stranke, te izrazio nadu da će zajedničkim snagama nastaviti da se bore za taj entitet.\n“Da nismo predano radili, RS danas ne bi imala stabilnost”, rekao je Dodik – prenose Nezavisne.\nPredsjednik Ujedinjene Srpske Nenad Stevandić rekao je danas u Banja Luci da je cilj ove stranke snažna RS, te da se za nju treba hrabro i pametno boriti.\n“Da pokažemo da na najbolji mogući način možemo da se bavimo RS, da u njoj bude konkurencija dobrih ljudi i ideja”, rekao je Stevandić novinarima, prije početka Skupštine Ujedinjene Srpske.\nOn je istakao da je jedino RS važna i da je to ideja oko koje treba svi da se okupe.\nStevandić je naveo da je sedma po redu Skupština stranke značajan događaj za Banja Luku i RS.


Nastavljaju se preventivni pregledi – Vesti FKMS Radija\nNastavljaju se preventivni pregledi\nU nedelju, 26. maja, svi zainteresovani moći će da obave ultrazvuk abdomena, laboratorijski pregled (hormoni štitne žlezde, TSH i FT4), oftalmološki pregled, kao i da provere nivo krvnog pritiska i šećera u krvi.\nIz Zdravstvenog centra Knjaževac obaveštavaju da će u nedelju, 26. maja, biti nastavljeni besplatni preventivni pregledi. Svi zainteresovani biće u prilici da obave ultrazvuk abdomena, laboratorijski pregled (hormoni štitne žlezde, TSH i FT4), oftalmološki pregled, kao i da provere nivo krvnog pritiska i šećera u krvi.\nBesplatni pregledi u prostorijama ultrazvučne dijagnostike, laboratorije, oftalmološke ambulante i Dispanzeru za dijebet ZC Knjaževac obavljaće se od 8 do 16 časova.\nPrethodnoOtvorena izložba slika Ninoslava Jovanovića u Domu kulture\nSledećeMidžor rutinski, Omladinac posle preokreta\nSutra slavimo Krstovdan, u nedelju Bogojavljenje\nKnjaževačka gimnazija: Promovisani novi “Pogledi”


Dok sam ja predsjednik i dok su ovakve političke okolnosti, Partija demokratskog progresa ostaje opozicija i tu se završava svaka priča ili spekulacija na ovu temu - rekao je predsjednik PDP-a Branislav Borenović.\nObjavljeno 19.07.2019 12:18\nDodao je da osuđuje ponašanje člana Predsjedništva BiH Milorada Dodika tokom jučerašnjeg zasjedanja Narodne skupštine RS-a.\n- Osuđujem način komunikacije, neprimjerno ponašanje, uvrede i psovke srpskog člana Predsjednistva BiH prema narodnim poslanicima, kako prema našim Jeleni Trivić i Drašku Stanivukoviću, tako i prema drugim opozicionim poslanicima. Potrebno je da se i međusobno poslanici uzdrže od bilo kakvih oblika prijetnji i govora mržnje, a posebno su fizičke prijetnje nedopustive - istakao je Borenović.\nOn je rekao da različiti pogledi i glasanje po pitanju potvrđivanja vitalnog nacionalnog interesa, iako nisu bili odlučujući za dvotrećinsku većinu, pokazuju unutarstranačku demokratiji u radu Kluba poslanika PDP-a i neće uticati na dalji opozicioni rad PDP-a.\n- PDP je partija koja omogućava slobodu mišljenja i javnog izražavanja stavova svim svojim članovima i zvaničnicima, za razliku od nekih drugih, diktatorskih stranaka - zaključio je Borenović.


TRENIRAJTE, USKORO POÄ�INJE II MEMORIJALNI TURNIR : Srbobran.net web portal\nTRENIRAJTE, USKORO POČINJE II MEMORIJALNI TURNIR\nPripreme za turnir su uveliko u toku, ove godine učestvuje 24 ekipe a turnir počinje krajem juna. Najbolji idu na osam dana u Orošhazu!\nS obzirom da i ove godine kao jedan od medijskih sponzora turnira u malom fudbalu je Srbobran.net, nakon najave na facebooku, danas smo razgovarali i sa Todorom Šimpragom, članom Opštinskog veća zaduženog za sport i omladinu.\nŽelili smo da dobijemo potpunu informaciju i da čujemo iz prve ruke dokle se stiglo sa pripremama i šta nas to očekuje već za dve nedelje. Evo šta nam je Šimpraga rekao:\nPodsetićemo vas pre godinu dana ovaj turnir bio je pored turnira u basketu 3x3 događaj koji je obeležio leto, a na otvaranju je o velikom hroničaru života u našoj opštini tokom dvadesetog veka i sportskom entuzijasti i novinaru Milenku Genčiću, govorio Marko Marković, novinar Radija Srbobran, koji nas je zauvek napustio ove godine.\nOvo je ujedno podsećanje na Marka, a na fotografiji sa prošlogodišnjeg turnira, pored Marka je njegova supruga Slađa, iza Marka je ćerka Milenka Genčića, Ivanka Garić, a sa strane su Todor Šimpraga i autor portala Srbobran.net, Aleksandar Šijačić.


U maju iz mehanizma EU stiže 45.000 doza vakcina Fajzer - RTV Doboj\nU maju iz mehanizma EU stiže 45.000 doza vakcina Fajzer\nPredsjedavajući Savjeta ministara Zoran Tegeltija izjavio je u Sarajevu da bi u maju, uključujući danas pristiglu pošiljku, u BiH putem mehanizma EU za nabavku vakcina protiv virusa korona trebalo da stigne 45.000 doza vakcine Fajzer, a do avgusta ukupna količina od 213.000 doza.\nNavodeći da postoji dogovor prema kojem bi u maju i do kraja juna u BiH trebalo da bude isporučeno više od 850.000 vakcina, Tegeltija je istakao da bi sa 160.000 doza vakcina iz Kine, čiju je nabavku dogovorila Republika Srpska, a od kojih prvih 80.000 treba da stigne danas ili sutra, BiH do kraja drugog kvartala ove godine trebalo da raspolaže sa blizu milion doza vakcina.\nTegeltija je precizirao da će 45.000 doza vakcina koje iz EU treba da stignu u BiH u maju biti isporučene u četiri tranše, svake sedmice po jedna, uključujući današnju od nešto više od 10.000 doza.\nOstatak će, dodao je Tegeltija, biti isporučen do avgusta, a za svaki mjesec je definisano koliko će vakcina stizati.\nPredsjedavajući Savjeta ministara objasnio je da su danas pristigle vakcine nabavljene kroz sistem EU, u okviru kojeg je EU obezbijedila za BiH oko 13,7 miliona evra.\nTegeltija je naveo da su vakcine nabavljene putem sistema EU vrsta pomoći za BiH i da će biti dijeljene po istom principu kao i vakcine dobijene od nekih drugih zemalja, odnosno za Brčko distrikt je izdvojeno 2,5 odsto od ukupno 213.000 vakcina, a od ostatka će Republika Srpska dobiti 38 odsto, a Federacija BiH 62 odsto vakcina.\n– To je ono što je nama vrlo važno da imamo kontinuitet u isporukama vakcine, da zdravstveni radnici u BiH mogu da planiraju vakcinaciju i da prije jeseni, u ljetnjim danima kada očekujemo slabljenje virusa korona, možemo da vakcinišemo veći broj građana BiH – rekao je Tegeltija na sarajevskom aerodromu.\nEU danas je isporučila BiH više od 10.000 doza vakcina “fajzer”. Vakcine su uručili komesar EU za susjedstvo i proširenje Oliver Varhelji, te savezni ministar za evropske i međunarodne poslove Austrije Aleksander Šalenberg, posredstvom čije je Vlade izvršena današnja isporuka.\nPrimopredaji su, uz predsjedavajućeg Savjetu ministara, prisustvovali i ministri inostranih poslova u Savjetu ministara Bisera Turković, te civilnih poslova Ankica Gudeljević.\nFoto: Reuters/Dado Ruvić\nUEFA potvrdila - više igrača ide na Evropsko prvenstvo


SBiH: Reakcije iz RS na Inzkovu odluku neosnovane i treba ih odbaciti @ StartBiH.ba\nSBiH: Reakcije iz RS na Inzkovu odluku neosnovane i treba ih odbaciti\nStranka za Bosnu i Hercegovinu održala je redovnu sjednicu Predsjedništva na kojoj su donesene odluke vezane za održavanje predstojećeg kongresa, te imenovani odbori za pripremu kongresa.\nRazmatrana je aktuelna politička situacija, nastala nakon što je visoki predstavnik Valentin Inzko naložio dopunu Krivičnog zakona BiH kojim se zabranjuje i kažnjava negiranje genocida.\nOva stranka je pozdravila spomenutu odluku visokog predstavnika te pozvala tužilaštva i sudove na svim nivoima u BiH da u potpunosti primijene novi krivični zakon i procesuiraju sve koji ga krše.\n-Sve odluke i reakcije rukovodstva bosanskohercegovačkog entiteta RS po pitanju novog Krivičnog zakona su neosnovane i kao takve ih treba odbaciti, te ispitati u kojoj mjeri krše Ustav Bosne i Hercegovine, kao i najnoviji Krivični zakon - zaključak je Stranke za BiH.\nIstiču da je odluka stranaka iz bosanskohercegovačkog entiteta RS da ne učestvuju u radu institucija BiH protivna Dejtonskom mirovnom sporazumu i najviše šteti bh. građanima, posebno u manjem bh. entitetu.\n- Pozivamo međunarodnu zajednicu i visokog predstavnika da utvrde odgovornost nosilaca državnih funkcija koji ne budu učestvovali u radu institucija i shodno tome donesu nove odluke i ako je potrebno sankcije - navodi se u saopćenju Stranke za BiH.\nTakođe se upozorava da je izjava člana Predsjedništva BiH Milorada Dodika kojom je pozvao entitetsku policiju da se suprostavi eventualnim hapšenjima koje bi provodila SIPA, direktno je suprotstavljanje zakonima BiH te ugrožava mir i stabilnost.\n- Ovakve izjave o zloupotrebi policije i protivljenja zakonu izazivaju zebnju i zabrinutost svakog svjesnog i odgovornog Bosanca i Hercegovca. Napominjemo da su u presudama za genocid kao izvršioci genocida imenovani vojska i policija Republike Srpske. Pozivanje policije koja još uvijek nosi to isto ime, da zaštiti negatore genocida, je poražavajuće ne samo za našu zemlju, nego i za Evropu na čijem se tlu to dešava. Pozivamo tužilaštvo i sud Bosne i Hercegovine da poduzmu sve korake koji će obezbjediti nesmetano funkcionisanje ustavnog poretka i provođenje zakona - navodi Stranka za BiH.\nIz ove stranke podvlače da su institucija visokog predstavnika i ovlasti koje ima još neophodni, sve dok se ne otklone institucionalne blokade i BiH ne postane demokratska zemlja kao i druge zemlje Evrope, sa građaninom kao nosiocem demokratije. Institucija visokog predstavnika je, ističu, posljedica agresije i genocida, odnosno Dejtonskog sporazuma na koji se svi pozivaju.\nStranka za Bosnu i Hercegovinu će nastaviti djelovati u cilju zaštite suvereniteta i integriteta Bosne i Hercegovine, buduće punopravne članice NATO-a i Evropske unije, saopćeno je iz ove stranke.\nDodik spreman da podnese ostavku u Predsjedništvu, ali da se ne bira novi član


Vrhunska oprema i ozvučenje: "Sine grand" u Rakovici\nU šest najmodernije opremljenih sala, na platnu "Sine grand" bioskopa, repertoar će zadovoljiti čitav spektar ukusa, uz poslednje slovo tehnike.\n- Biće to najlepši bioskop u gradu, sa fokusom na dizajn i svetla. Imamo najsavremeniju opremu, laserske projektore japanske kompanije NEC, koji će biti instalirani u svim salama. Tu je i "kraun" ozvučenje, kao i "volfoni" 3D sistem za najbolju 3D sliku – priča Zoran Stanković iz kompanije Megakom film (MCF), koja u saradnji sa internacionalnim bioskopskim lancem "Sine grand" posluje u Rakovici.\nUnutrašnjost jedne od sala\n- Imaćemo sedišta za zaljubljene, kožna i VIP sedišta u poslednjem redu, mesta za osobe sa posebnim potrebama i sve to po istim cenama. Spremamo četiri programa "lojaliti" kluba, koji će koristiti svi članovi porodice i kod regularnih poseta bioskopu i kod proslave rođendana – kaže Stanković.\nPoslednje pripreme pred otvaranje 19. oktobra\nMesto za druženje i provod ne poznaje godine.\n- Očekujem da će naši stariji sugrađani moći da uživaju u našem bioskopu. Osim porodičnih i tinejdžerskih pogodnosti, imaćemo i "senior klub" za penzionere. Organizovaćemo tematske večeri: adrenalinsko, veče strave, za zaljubljene, ali i festivale i filmske premijere. Sve smo uradili da bismo bioskop učinili što ugodnijim, zabavnijim i zanimljivijim – zaključuje Stanković.\nTri premijere na otvaranju\nPrva tri filma novog objekta biće premijere "Geostorma", "Sneška" i delo domaće kinematografije "Prokleti pas", koji čekaju posetioce da se ugnezde u neku od 750 udobnih stolica.


ZASIJALO EVROPSKO SREBRO – Sportski savez Beograda\nPočetnaAtletikaZASIJALO EVROPSKO SREBRO\nU prostorijama Atletske dvorane na Banjici danas je održana Konferencija za medije povodom još jednog sjajnog uspeha našeg atletičara. Elzan Bibić je pre samo dva dana osvojio srebrnu medalju u trci na 8km na Prvenstvu Evrope u krosu u konkurenciji takmičara do 23.godine. Ispred Atletskog saveza Srbije prisutne je pozdravio predsednik, Veselin Jevrosimović: “Kao predsednik ASS u moje lično ime i u ime ASS, želim da čestitam Elzanu i njegovom treneru Rifatu na ovom izvanrednom uspehu za srpsku atletiku. Ovo je naša sedma medalja sa pet evropskih prvenstava u 2019.godini. Izuzetan kraj još jedne uspešne atletske sezone”. Jedan od najzaslužnijih ljudi za Bibićev uspeh je njegov trener Rifat Zilkić.


Održana završna svečanost kampa Akademije FK Sarajevo u Visokom - NK Bosna Visoko\nOdržana završna svečanost kampa Akademije FK Sarajevo u Visokom\nAkademija Fudbalskog kluba Sarajevo od 12. do 16. juna održala je u našem gradu završni kamp za dječake 2002. i 2003. godište, koji su izabrani iz kampova u Visokom, Ključu, Maglaju i Lukavcu, a koji su pokazali izvjesni talenat i sposobnost.\nDanas je u Multimedijalnom centru Prijeko upriličena kraća svečanost, na kojoj su prezentovani rad Akademije FK Sarajevo i sam kamp koji je održan u Visokom, te su ovom prilikom uručeni i prigodni pokloni i nagrade za sve one koji su zaslužni da se ovaj kamp održava u Visokom, kao i za sve male fudbalere koji su ovih dana vrijedno trenirali u ovom kampu.\nNaravno, najzaslužniji faktor za dolazak ovog kampa u Visoko jeste NK Bosna Visoko, te smo na ovoj svečanosti razgovarali sa članom visočkog kluba, Mirzom Alimanovićem.\n“Želio bih da pozdravim, prije svega, sve čitaoce vašeg portala i vas novinare redakcije Visoko.co.ba koji nas vrijedno pratite sve ovo vrijeme. Dakle, u saradnji sa FK Sarajevo, Općinom Visoko, Franjevačkim samostanom Visoko i NK Bosna Visoko ovih pet dana je održan centralni, završni kamp za dječake rođene 2002. i 2003. godine. Nakon pet kampova koji su održani diljem Bosne i Hercegovine, od kojih je jedan održan u Visokom, ovo je završni i izuzetno nam je drago i velika nam je čast ugostiti jednu ovako značajnu fudbalsku akademiju, kakva je Akademija FK Sarajevo.” – kazao je u razgovoru za Visoko.co.ba Mirza Alimanović.\nPrevPreviousIbraković: Sačuvati kostur tima i dovesti stopera\nNextFaruk Kulović za Visoko.co.ba: “Da, novi sam trener GOŠK-a”Next


pismo | Web-Tribune.com\nPISMO MUŠKARCA KOJI RADI KUĆNE POSLOVE ZAPALILO CELU SRBIJU: Ja sam partner svojoj ženi, a ne gost koji samo jede i spava!\nPismo „jednog papučara“, muškarca koji očigledno neizmjerno voli i poštuje svoju suprugu, proširilo se internetom i naišlo na mnoge pohvale i odobravanje. Naravno, kao i u svakoj priči, pojavili su se i kritičari koji smatraju da je ženi mesto za sudoperom. Ne spominje se ko je taj muškarac, ni gde …\nMuzičar Vasil Hadžimanov na svom Fejsbuk profilu objavio je pismo studenta Ivana Mandića svom ocu u kome mu je objasnio zašto su na ulicama i da predsednički izbori su samo uzrok onoga što u narodu tinja već godinama. „Pita me otac šta je svrha ovih protesta…a vidim i ostali se …


Dačić potvrdio da se u decembru sastaje sa Tačijem\nPremijer Srbije Ivica Dačić potvrdio je u ponedeljak da će u decembru biti održan sledeći sastanak sa kosovskim premijerom Hašimom Tačijem i visokom predstavnicom EU Ketrin Ešton u Briselu.\nDačić je novinarima u Novom Sadu rekao da se u ovom trenutku i dalje ne razgovara o suštinskim pitanjima, te da u tim okolnostima on kao predsednik vlade koji po zakonu vrši izvršnu vlast - zna o čemu treba da razgovara.\n"Ne razgovara se o suštinskim pitanjima, da bih morao da imam plaftormu, ali Vlada za svaki sastanak utvrđuje platformu i svaki državni organ radi svoj posao. Vlada je izvršni organ i utvrđuje i vodi politiku. Neću valjda da pitam mogu li da idem", rekao je Dačić.\nPremijer je naveo i da Srbija ne menja državnu politiku.\n"Ovi razgovori se ne odvijaju o sustinskom pitanju KiM, jer su statusno neutralni. Mi želimo da razgovoramo i o ovim drugim pitanjima, želimo da se konačno reši to pitanje, a kada to bude na dnevnom redu, naravno da će u tom slučaju biti primenjeno ono što piše u platformi", istakao je Dačić.


Veliki plan do 2025: “Vežite se, polećemo”, sa pet novih tačaka u Srbiji! - Sputnjik Srbija\n07:06 16.08.2020 (osveženo 08:20 16.08.2020) Preuzmite kraći link\nNaša zemlja ima više od 30 malih aerodroma kojima u poslednje tri godine pokušava da upravlja iz jednog centra, preduzeća „Aerodromi Srbije“.\nTrenutno je u toku pripajanje aerodroma „Rosulje“ kod Kruševca i aerodroma „Ponikve“ kod Užica ovom preduzeću.\nPošto je postojeći aerodrom u Kruševcu gotovo „pojela“ industrijska zona , grad je 2017. godine krenuo u izgradnju novog, nadomak sela Parunovac, kupio zemljište, uredio ga, a zatim su posao preuzeli „Aerodromi Srbije“. Trenutno grade hangar za smeštaj sportskih vazduhoplova, platformu i rulne staze.\n„U planu je izgradnja poletno - sletne staze duge 820 metara, sa mogućnošću da se kasnije, ako bude potrebe, produži i proširi. Cilj je da ta pista bude od veštačkog zastora, asfalta, a u ovom trenutku služi za domaći saobraćaj i razvoj sportskog vazduhoplovstva“, kaže za Sputnjik direktor „Aerodroma Srbije“ Mihajlo Zdravković.\nZapadna Srbija, već dugo čeka otvaranje aerodroma „Ponikve“, jer je komercijalni rad nekada vojnog aerodroma šansa je za razvoj turizma, ali i drugih grana privrede ovog kraja. Međutim, još traje definisanje strateške pozicije aerodroma, zbog blizine postojećeg međunarodnog aerodroma „Morava“ i izgradnje auto-puta koji će Užice povezati sa Čačkom, odnosno Kraljevom, kaže Zdravković.\nAerodrom "Morava" u Lađevcima.\n„Još razmišljamo da li je potrebno na tako maloj distanci imati dva aerodroma takve veličine ili je bolje iskoristiti kompleks aerodroma Ponikve u neke druge svrhe. Pre svega turističke, jer ukupan kompleks ima više od 500 hektara i izuzetno je pogodan za razvoj turističke infrastrukture, ali bi mogao da ima i jedan manji aerodrom“, kaže Zdravković.\nUbrzana izgradnja sportskog aerodroma u toku je i u Pranjanima, gde su pre 76 godina sleteli saveznički avioni kojima je evakuisano više od 500 američkih pilota. U spomen na slavnu „Misiju Hilijard“ aerodrom će imati i memorijalni kompleks, turističku atrakciju gotovo uz samu pistu.\nIzgradnja aerodroma "Srebrno jezero" uticaće na razvoj turizma cele regije.\n„Sa Ministarstvom građevinarstva, saobraćaja i infrastrukture radimo planski dokument za to područje. Očekujemo da u naredna dva ili tri meseca bude gotov, kako bi smo mogli da nastavimo izgradnju, cilj je da se dođe do travnate piste „Srebrnog jezera“ dugačke hiljadu metara“, objašnjava prvi čovek „Aerodroma Srbije“.\nProfesor Ekonomskog fakulteta Slobodan Aćimović pozdravlja centralizovano upravljanje malim aerodromima. On objašnjava da je ulaganje u ovu infrastrukturu rešenje za hiljade ljudi iz dijaspore, koji više neće morati da se satima ili danima voze do kuće, ali je pre svega inicijalni faktor za razvoj privrede, posebno turizma.\nAćimović dodaje da je sličan i odnos između Niša i Stare planine koja bi aerodromom mogla da privuče turiste, ali i tu je problematičan put, posebno od Knjaževca do Stare planine. Generalno podržavam ulaganje u svaku vrstu infrastrukture, a saobraćajna je osnovna, kaže profesor Aćimović.\nAvion Cesna 150\n„Pretpostavljam da je napravljen plan, da se ne gradi i ne obnavlja nasumično, već svaki aerodrom ima i svoj tržišni cilj. Negde je to privlačenje dijaspore, negde klasičan zimski, negde druga vrsta turizma, ali i drugi poslovni razlozi. Međutim, tako smo se iz poslovnih razloga obavezali da ćemo izgraditi auto put od Batočine do Kragujevca, nažalost, to još nismo uradili do kraja, a obećali smo Fijatu još 2008. godine“, primećuje naš sagovornik sa Ekonomskog fakulteta.\nPrvi čovek „Aerodroma Srbije“ kaže da plan postoji, ali da ni jedan od ovih aerodroma nema ekonomsku isplativost. „Konstantin Veliki“, koji je najveći u sistemu, prošle godine imao je 422 hiljade putnika, ali nije bio komercijalno isplativ zbog izuzetno niske takse.\n„Država je to prepoznala i upravo je tu uloga „Aerodroma Srbije“, ona preko nas finansira održavanje infrastrukture, izgradnju novih aerodroma, njihovo održavanje. Ali ako tražimo samo profit, onda ne bi smo imali ni jedan aerodrom, osim „Nikole Tesle“. Ovde je u pitanju druga dimenzija, pre svega ravnomerni regionalni razvoj, postojanje alternativnih aerodroma, širenje mogućnosti ljudima iz različitih delova Srbije da koriste letove jeftinih međunarodnih kompanija“, kaže Zdravković.\nMreža dobro pokriva centralnu Srbiju, ali postoji i plan za Vojvodinu, pored vršačkog, sa odličnom pilotskom školom, tu je i aerodrom „Ečka“ koji radi i živi zahvaljujući aktivizmu ljudi iz Vršca.\n„Imamo i aerodrom u Čeneju koji je takođe aktivan, a tu je i inicijativa da se aerodrom u Somboru pripoji „Aerodromima Srbije“, ali i onaj u Beloj Crkvi. Sve su to aerodromi o kojima se u ovom trenutku razmišlja, međutim, nije realno da ih u jednoj godini sve stavimo u funkciju“, zaključuje Zdravković.\nKopaonik, aerodrom Ponikve, Vazduhoplovstvo, razvoj, turizam, održavanje, izgradnja, aerodrom, mali


Dijaspora - KoZnaZna - Vizni režim, putovanja\nRepublika Srbija odnosima sa dijasporom i Srbima u regionu pridaje izuzetan značaj\nO tome najbolje svedoče Deklaracija Vlade Republike Srbije o proglašenju odnosa između otadžbine i rasejanja odnosom od najvećeg državnog i nacionalnog interesa (2006. g.), Zakon o dijaspori i Srbima u regionu (2009. g.) i Strategija očuvanja i jačanja odnosa matične države i dijaspore i matične države i Srba u regionu (2011. g.).\nNaša želja je da srpska dijaspora u svetu i Srbi u regionu u DKP Republike Srbije vide “svoju kuću”, kojoj treba da se obrate za pomoć i rešavanje svojih problema u stranoj državi, dobiju informacije o matici i ostvare svoje obrazovne, kulturne i druge pojedinačne i grupne interese. Takođe, DKP Republike Srbije su adresa na kojoj mogu naći partnera za razgovor o poslovnoj saradnji sa privrednim subjektima u Republici Srbiji, bilo da je reč o investiranju, zajedničkom ulaganju, trgovini, turizmu ili bilo kom drugom vidu obostrano korisne privredne saradnje.\nNovi Zakon o dijaspori i Srbima u regionu, objavljen 28. oktobra 2009. godine u “Službenom glasniku” Republike Srbije, koji je stupio na snagu prvih dana novembra 2009. godine, izraz je izuzetnog interesa koji Republika Srbija poklanja problemima dijaspore i velike želje da unapredi međusobne odnose i saradnju sa dijasporom i Srbima u regionu. U istorijsku problematiku matice i dijaspore Zakon je uneo i jedan novi pojam a to je pojam “Srbi u regionu”.\nTo je, s jedne strane, izraz težnje Republike Srbije da sagleda i definiše sve probleme vezane za svoje državljane i državljane srpskog porekla koji žive u stranim državama uzimajući u obzir različitost u pogledu njihovog istorijskog nastanka i njihovih pozicija u državama gde žive. Sa druge strane, to je posledica sagledavanja objektivne situacije na terenu, uglavnom u bivšim jugoslovenskim republikama i susedima nakon nasilnog razbijanja prethodne Jugoslavije i nastanka novih država i granica i demografskih promena koje su bile rezultat toga, čime je veliki broj Srba doveden u potpuno novi položaj u odnosu pre svega, na te novonastale države.\nPrema najnovijim informacijama diplomatsko – konzularnih predstavništava Republike Srbije u inostranstvu, iako sveobuhvatan popis pripadnika naše dijaspore i Srba u regionu nikada nije izvršen, procenjuje se da dijaspora Srbije, uključujući u taj broj i Srbe u regionu, danas broji oko 4,5 miliona ljudi. Od tog broja, oko milion i po su državljani Srbije, pri čemu značajan broj su dvojni državljani, odnosno poseduju i državljanstvo zemalja imigracije. Računa se da u rasejanju deluje preko 1.300 najrazličitijih asocijacija koje okupljaju naše ljude na svih pet kontinenata, a najviše ih je u zemljama Evropske Unije, Severnoj Americi i Australiji. Po procentu pripadnika dijaspore u odnosu na broj stanovnika u matici, Srbija spada u red zemalja sa izuzetno brojnom dijasporom.\nOtvorenost Ministarstva spoljnih poslova i DK mreže u inostranstvu prema srpskoj dijaspori i Srbima u regionu treba da ukaže na spremnost Republike Srbije da se kao država aktivno zauzme za zaštitu interesa i prava svojih državljana i iseljenika u inostranstvu, kao i Srba u regionu, u meri u kojoj se to ne kosi za zakonima stranih država u kojima žive, da ih maksimalno moguće podrži i pomogne u očuvanju njihovog nacionalnog i kulturnog identiteta, obrazovanja i informisanja na maternjem jeziku, da ih podstakne na intenziviranje kontakata i odnosa sa maticom i neprekidno radi na unapređenju privrednih, naučnih, kulturnih, informativnih, sportskih i drugih međusobnih veza. Želja Republike Srbije je da srpska dijaspora u svetu i Srbi u regionu u DKP Republike Srbije vide “svoju kuću”, kojoj uvek mogu da se obrate za pomoć i rešavanje svojih problema u stranoj državi. Ali ne samo za rešavanje problema, već da tu mogu naći partnera za razgovor o poslovnoj saradnji sa privrednim subjektima u Republici Srbiji, bilo da je reč o investiranju, zajedničkom ulaganju, trgovini, turizmu ili bilo kom drugom vidu obostrano korisne privredne saradnje.\nSvi zaposleni u DKP RS u inostranstvu svesni su da svoju državu predstavljaju ne samo u odnosu prema državi prijema, već i u odnosu prema Srbima u rasejanju. Ta uloga “svojevrsnih poslenika naše politike, identiteta, kulture i mentaliteta”, velika je obaveza i odgovornost i u obavljanju te uloge oni očekuju pomoć, podršku i saradnju dijaspore i Srba u regionu, u obostranom interesu.\nDijaspora, s pravom, očekuje veću otvorenost DKP prema njenim potrebama i inicijativama. U tom smislu je značajno informisati dijasporu i Srbe u regionu da DKP RS imaju obavezu da:\nsarađuju sa svim srpskim udruženjima, organizacijama, klubovima i drugim asocijacijama u cilju boljeg unutrašnjeg povezivanja i ujedinjavanja naše dijaspore i stvaranja efikasnijih i “krovnih organizacija” sa mogućnošću većeg uticaja, kako u zemlji domicila, tako i efektnije i celovitije saradnje sa maticom,\nposećuju srpsku dijasporu u udaljenijim krajevima ( održavanje konzularnih dana), vrše konzularne usluge, obavljaju razgovore i pružaju potrebne informacije našim građanima,\nse angažuju na povećanju i poboljšanju obrazovanja na srpskom jeziku na svim nivoima školovanja u zemlji prijema i u tom cilju sarađuju sa nadležnim institucijama zemlje domaćina,\npomažu u organizovanju i uspostavljanju dopunske nastave na srpskom jeziku i pomažu očuvanje privrženosti dijaspore matici i u drugoj, trećoj i svakoj narednoj generaciji negovanjem srpskog jezika i kulture,\nse angažuju na boljoj organizaciji i realizaciji kulturnih, sportskih i svih drugih manifestacija u srpskoj dijaspori u cilju očuvanja identiteta, kulture, tradicija i običaja srpskog naroda,\nse staraju o kulturno – istorijskim spomenicima i srpskim vojnim memorijalima i ratnim grobljima iz Prvog i Drugog svetskog rata, i iz svih drugih perioda stradanja Srba, koji se nalaze čak u trideset zemalja sveta sarađuju sa SPC i njenim eparhijama u inostranstvu.\nInstitucionalizacija te saradnje kroz formiranje Skupštine dijaspore i Srba u regionu i pripadajućih saveta, i kroz osnivanje Saveta za odnose sa Srbima u regionu i Saveta za dijasporu izraz su spremnosti RS da sa dijasporom i Srbima u regionu značajno upapredi saradnju i poveća pomoć i uticaj u oboastranom interesu.\nOtvara znatno veće mogućnosti za zaštitu interesa Republike Srbije, njenih državljana i pravnih lica u inostranstvu u saradnji sa ministarstvima i institucijama nadležnim za odnose sa dijasporom;\nNezamenljiv i dragocen lični kontakt i prisutnost u zemlji prijema\nU inostranstvu naši DKP se bave i unapređivanjem i širenjem kontakata i komunikacije sa pravnim subjektima zemlje prijema promovišući razvoj bilateralne privredne, kulturne, naučno-tehničke i svih drugih oblika saradnje koji su u zajedničkom interesu razvoja sveukupnih odnosa naših naroda i država, gde naša dijaspora treba i može da predstavlja taj značajni “most saradnje”.


OSM Televizija - Poljoprivredni fakultet u Istočnom Sarajevu proslavio 77 godina postojanja\nDekan Poljoprivrednog fakulteta Univerziteta u Istočnom Sarajevu Vesna Milić istakla je da su danas promovisali devet magistara poljoprivrede, 31 diplomiranog inženjera poljoprivrede i 21 diplomiranog inženjera šumarstva.\nMilićeva je naglasila da su 1994. godine radili u teškim uslovima, bez odgovarajuće opreme, ali da je postojao entuzijazam i kod nastavnika i zaposlenih na ovoj visokoškolskoj ustanovi, kao i kod onih koji su tada bili na vlasti.\n"Fakultet i Univerzitet su veoma važni za istočni dio Republike Srpske", izjavila je Milićeva novinarima i dodala da je sada lijepo raditi u ovakvim institucijama, jer su i Vlada Republike Srpske i univerzitetsko rukovodstvo pomogli da svi fakulteti Univerziteta u Istočnom Sarajevu budu adekvatno opremljeni i da odgovore zahtjevima struke, ne samo u BiH, nego i mnogo šire.\nOna je navela da je veliki broj studenata koji su završili studijski program šumarstvo dobili posao u svojoj struci, a što se tiče poljoprivrede većina diplomiranih inženjera dobilo je posao na području Semberije i Posavine, dok je to malo teže u dijelu Sarajevsko-romanijske regije.\nDirektor za međunarodnu saradnju Perm Univerziteta u Rusiji Oksana Fotina istakla je da je saradnja sa Poljoprivrednim fakultetom Univerziteta u Istočnom Sarajevu počela još u oktobru 2015. godine kada su bili koorganizator Međunarodnog poljoprivrednog simpozijima "Agrosim".\n"Naša saradnja obuhvata i naučno-nastavni proces koji se odvija na univerzitetima", rekla je Fotina, dodavši da su Perm Univerzitet u septembru posjetili studenti Univerziteta u Istočnom Sarajevu gdje su stažirali i najavila nastavak te saradnje.\nDiplomirani inženjer šumarstva Јovana Đokić istakla je da joj je drago što je bila dio ovog kolektiva gdje je imala punu podršku profesora.\nĐokićeva je naglasila da je odmah nakon diplomiranja dobila posao u Srednjoškolskom centru "Milorad Vlačić" u Vlasenici i izrazila nadu da će joj stečeno znanje biti od koristi u daljem radu i karijeri.\n"Na ovom fakultetu se može mnogo naučiti i trudiću se da stečeno znanje prenesem svojim đacima", rekla je ona.\nJoš iz iste kategorije: « Festival malih scena i monodrame od 5. do 9. decembra u I. Sarajevu Od sutra skijanje na Јahorini, i to uz popust »


Hocu.ba Prijavi se na obuku za mlade u okviru projekta Erasmus+ ”Youth in Action” – Hocu.ba\nPrijavi se na obuku za mlade u okviru projekta Erasmus+ ”Youth in Action”\nNacionalna agencija u saradnji sa SALTO organizovaće TICTAC kurs obuke u periodu od 23. do 29. avgusta u Njemačkoj. Za obuku će biti izabrano 25 kandidata.\nTICTAC želi da podrži učesnike u dizajniranju kvalitativnih projekata i postane pionir programa Erasmus. Ciljevi kursa su:\nPromovisanje Erasmus+ projekta ”Youth in Action” kao načina obrazovanja sa akcentom na međunarodnoj saradnji;\nPromovisanje građevinskog aktivizma\nPunoljetnim osobama koje imaju prethodno iskustvo sa učešćem u sličnim projektima;\nOnima koji žele da nauče nešto više o programu i da stečena znanja iskoriste u praksi;\nOnima koji imaju podršku organizacije za učešće i mogućnosti da sprovode evropske projekte u svojoj organizaciji;\nOnima koji znaju engleski jezik kako bi se nesmetano odvijala komunikacija tokom grupnog rada i sesija\nRok za prijavu je 25. jun 2021. godine, a prijave se vrše online na sajtu salto-youth.net. Za informacije o putnim i životnim troškovima treba kontaktirati sa svojom Nacionalnom agencijom. Detalje i druge informacije o programu možeš pronaći ovde.\nAutor Hocu.ba praksa erasmus+ obuka SALTO tictac youth in action\n« Fondacija Atelje za društvene promjene traži finansijsko-administrativnog menadžera\nPrijavite se za nagradu mladih dizajnera »


“IT sektor itekako može da pomogne razvoju Srbije, pogotovo što se danas ne može zamisliti privreda neke zemlje bez informacionih tehnologija. Mi danas ne govorimo samo o IT sektoru već o informacionoj ekonomiji”, rekao je Jevrosimović Tanjugu, koji je inače, medijski pokrovitelj ovog događaja.\nKako je naveo, “IT sektor je leva ruka privrede, a ekonomija desna ruka i ako to sve spojimo u jednu celinu možemo da očekujemo ekonomski rast”.\nJevrosimović kaže da je trodnevna konferencija Nova energija, koja je danas počela na Kopaoniku, jedinstvena prilika za sve koji žele da nauče nešto o globalnim komunikacijama.\nPrema njegovim rečima, u Srbiji će se tek razvijati internet trgovina, s obzirom da Pej pal od skoro uveo kompletan servis naplate, to jest naručivanja i kupovina preko interneta, kao i naplate usluga.\n“Pred nama je trend internet marketinga i internet kupovine, na ovakvom skupu može da se dođe do dobrih ideja za stvaranje profita”, poručio je Jevrosimović.\nOn je dodao da je Komtrejd uspešno naprvio zaokret ka tehnološkim trendovima i da je ključ uspeha u globalnim komunikacijama.\nKako da podelite Google kalendar sa drugima\nUkoliko vaše preduzeće ima adrese elektronske pošte registrovane na Google-u, ili ukoliko vi imate svoj gmail nalog (nalog ...@gmail.com) onda možete koristiti mogućnosti koje pruža aplikacija Google Calendar. Google Calendar je aplikacija koja vam omogućava da koristeći Internet pretraživač podelite svoj kalendar sa drugim ljudima i na taj način ih obavestite kada ste slobodni a kada zauzeti tokom dana.


Beta 19. maja 2021. 14:20\nSavezna nemačka ministarka za porodicu Franciska Gifej (SPD) podnela je ostavku zbog optužbi da je njena doktorska disertacija plagijat, prenosi danas Dojče vele (Deutsche Welle – DW).\nU Saveznom ministarstvu za porodicu potvrdili su da je ministarka Gifej svoju odluku saopštila na jutrošnjoj sednici vlade. Ona je to obrazložila raspravom o njenoj doktorskoj disertaciji.\nOčigledno je da Slobodni univerzitet u Berlinu (FU Berlin) namerava da Franciski Gifej oduzme doktorsku titulu, o čemu je već pisao nedeljnik Fokus, navodi DW.\nSumnje da se kod njene doktorske disertacije radi o plagijatu pojavile su se u februaru 2019. U novembru prošle godine ona je saopštila da više neće nositi doktorsku titulu koju je dobila 2010. godine.\nFranciska Gifej (43) je od 2018. savezna ministarka za porodicu. Od novembra 2020. je predsednica Socijaldemokratske partije (SPD) u Berlinu i nosilac liste te stranke za gradonačelnicu Berlina. Izbori za gradski/pokrajinski parlament Berlina trebalo bi da se održe istovremeno sa saveznim izborima za Bundestag 26. septembra ove godine.


Proširena stvarnost: Američka vojska napravila AR naočare za pse | PC Press\nTwitter dozvolio Spaces korisnicima na iOS-u i Android-u\nNASA planira misiju Artemis I u februaru 2022. godine\nAGON PRO monitori do 240 Hz, s HDR i brzim IPS panelima\nProširena stvarnost: Američka vojska napravila AR naočare za pse\n11. oktobar 2020. 26. oktobar 2020. Milan Živanović\nStručnjaci koji rade pri vojsci Sjedinjenih Američkih Država kreirali su specijalne naočare za pse, a radi se o komadu opreme sa elementima proširene stvarnosti. U pitanju je pomagalo koje bi četvoronožnim ljubimcima moglo da omogući da bolje čuvaju svoje ljudske saputnike.\nProjekta je deo Small Business Innovation Research programa, a radi se o naočarima koji će vlasnicima, najpre vojnicima, omogućavati da psima izdaju komande čak i kada se ne nalaze u njihovoj blizini. Eksperti ističu da proširena realnost drugačije funkcioniše za pse nego za ljude, te će služiti za davanje znakova i komandi, a ne za interakciju sa okruženjem. Prototip uključuje naočare, kameru i displej koji se postavlja ispred očiju psa, a u ispitivanju proizvoda učestvovao je rotvajler Mate, koji je pokazao sjajne rezultate, budući da je uspeo da sve što zna tumači i preko AR naočara. Naočare još uvek nisu bežične, ali bi to u budućnosti trebalo da postanu, a kako bi psi mogli neometano da se kreću.\nNaočare za vojne pse nisu ništa novo, budući da ih i inače nose kao zaštitu od otrovnih gasova, te drugih rizičnih momenata tokom vežbi. Proširena stvarnost im do sada nije bila poznata, a prvi rezultati, te reakcije treniranog psa, obećavaju korisnu alatku za lakšu komunikaciju sa psima u kompleksnim uslovima.\nPročitajte i: Televizija na naočarima za sunce\nTagovi: AR, proširena stvarnost, psi\n← Google Duo predstavio deljenje ekrana za video pozive\nHeliant: Kad je kriza – IT pomaže →


Prištinsko „Jedinstvo“ na poštanskim markama – Balkanekspresrb.rs\nPrištinsko „Jedinstvo“ na poštanskim markama\nMinistarstvo trgovine, turizma i telekomunikacija prihvatilo je predlog Udruženja novinara Srbije (UNS) da Pošta Srbije, povodom 75 godina neprekidnog izlaženja prištinskog „Jedinstva“, u 2019. godini izdaje poštanske marke i vrednice posvećene ovom listu.\nU dopisu iz jula prošle godine Ministarstvo trgovine zatražilo je od UNS-a da dostavi predlog za izdavanje prigodnih poštanskih maraka kojim se obeležavaju godišnjice, a istovremeno promovišu najznačajniji istorijski, kulturni, društveni jubileji i događaji…\nPredlažući „Jedinstvo“, UNS je Ministarstvu istakao da ovaj list ima „značajnu ulogu ne samo za informisanje Srba na KiM, već i za očuvanje i negovanje srpskog kulturnog stvaralaštva i nacionalnog identiteta“.\n’Jedinstvo’ je jedan od najstarijih listova na srpskom jeziku, najveća hronika burnog političkog, privrednog i kulturnog života na KiM. Do NATO agresije na Srbiju i Crnu Goru izlazio je kao dnevno izdanje koje su čitali ne samo Srbi, nego i ostali građani KiM“, naveo je UNS u predlogu. U predlogu UNS-a navodi se da „ustanova za novinsko izdavačku delatnost ’Panorama’ osim ’Jedinstva’, decenijama izdaje i časopis za kulturu ’Stremljenja’, u kojem se oglašavaju najznačajniji srpski književnici i stvaraoci sa KiM i povodom KiM“. „Novinari ‘Jedinstva’ su nakon progona iz Prištine bez pauze nastavili da pripremaju i izdaju časopis u severnoj Kosovskoj Mitrovici, ali i da izveštavaju za druge srpske medije iz Pokrajine odmah nakon potpisivanja Kumanovskog sporazuma juna 1999. godine“, naveo je UNS u predlogu.♦\nLSV: Nedopustive izjave ministra Šarčevića\nSaobraćajna nesreća na naplatnoj rampi Doljevac